hotchpotch/miracl-hf-unified huggingface dataset:
ปลาข้างตะเภาลายโค้ง
ปลาข้างตะเภาลายโค้ง (; ) ปลาน้ำเค็มชนิดหนึ่ง มีชื่อวิทยาศาสตร์ว่า "Terapon jarbua" ในวงศ์ Terapontidae เป็นปลาที่หากินบริเวณชายฝั่งทะเลที่เป็นน้ำกร่อย และบริเวณป่าชายเลน สามารถปรับตัวให้อยู่ในน้ำจืดได้ ลำตัวค่อนข้างสั้นปากเล็ก ลำตัวสีขาวเงิน และมีแถบสีดำพาดตามลำตัว 3 แถบ ซึ่งแถบนั้นจะโค้งต่ำลงตอนกลาง เป็นปลาที่มีความว่องไวปราดเปรียวและนิยมอยู่เป็นฝูง
พบกระจายพันธุ์ตั้งแต่ทะเลแดง, ชายฝั่งแอฟริกาตะวันออก, ซามัว, ทางตอนใต้ของจีนไปจนถึงออสเตรเลีย ขนาดโตเต็มที่ประมาณ 36 เซนติเมตร
มีความสามารถพิเศษคือ สามารถเปล่งเสียงได้ จึงได้อีกชื่อหนึ่งว่า "ปลาออดแอด" หรือ "ปลาครีดคราด" หรือ "ปลามโหรี" หรือ "ปลาข้างลาย"
เป็นปลาที่ใช้บริโภคกันเฉพาะท้องถิ่น ด้วยความที่เป็นปลาขนาดเล็ก และนิยมเลี้ยงเป็นปลาสวยงาม ที่มีชื่อเรียกในวงการปลาสวยงามว่า "ปลามงกุฎ"
แบรกกิ้ง ไรท์ส (2010)
แบรกกิ้ง ไรท์ส (2010) เป็นรายการ เพย์-เพอร์-วิว ของ ดับเบิลยูดับเบิลยูอี จัดเมื่อวันที่ 24 ตุลาคม ค.ศ. 2010 ที่ มินนีแอโพลิส รัฐมินนิโซตา โดยมีแมทช์การปล้ำปะทะกันทั้ง 2 ค่าย ระหว่าง รอว์ และ สแมคดาวน์ ในแมทช์แทคทีม 14 คน แบบคัดออก ทีมไหนถูกกำจัดออกไปหมดก่อนทีมนั้นเป็นฝ่ายแพ้ และยังมีแมตช์ชิงแชมป์ต่างๆ ได้แก่ แชมป์ WWE, แชมป์โลกเฮฟวี่เวท, แชมป์ดีวาส์ และแชมป์แทกทีม WWE
ด้านของ แดเนียล ไบรอัน และ ดอล์ฟ ซิกก์เลอร์ ซึ่ง แดเนียล ไบรอัน เจ้าของ แชมป์ยูเอส ได้ท้า ดอล์ฟ ซิกก์เลอร์ เจ้าของ แชมป์อินเตอร์คอนติเนนทัล เจอกัน ในศึก แบรกกิ้ง ไรท์ส (2010) และ ดอล์ฟ ซิกก์เลอร์ ก็รับคำท่า ด้านของ เวด บาร์เร็ตต์ และ จอห์น ซีนา ซึ่งในศึก เฮลล์อินเอเซลล์ (2010) เวด บาร์เร็ตต์ ได้เจอกับ จอห์น ซีนา โดยถ้า จอห์น ซีนา ชนะ เดอะเน็กซัส ต้องแตกทีมกันไปแต่ถ้า เวด บาร์เร็ตต์ ชนะ จอห์น ซีนา จะต้องเข้ากลุ่มเดอะเน็กซัส ในระหว่างการปล้ำ ก็ถูก ไมเคิล แมคกิลลิคัตตี และ ฮัสกี้ แฮร์ริส จากรายการ ดับเบิลยูดับเบิลยูอีเอ็นเอ็กซ์ที รูกี้ ซีซั่น 2 เข้ามาก่อกวนการปล้ำ และเล่นงาน จอห์น ซีนา ทำให้ เวด บาร์เร็ตต์ เป็นฝ่ายเอาชนะ จอห์น ซีนา มาได้ และทำให้ จอห์น ซีนา ต้องเข้ามาร่วมเป็นสมาชิกของกลุ่มเดอะเน็กซัส ไปในที่สุด หลังจากนั้นในศึกรอว์ ที่ผ่านมาได้มีการคัดเลือกนักมวยปล้ำในแมทช์แบทเทิลรอยัล 20 คน เพื่อหาผู้ท่าชิงอันดับ 1 ที่จะไปชิงแชมป์ WWE กับ แรนดี ออร์ตัน ในศึก แบรกกิ้ง ไรท์ส ผลปรากฏว่า เวด บาร์เร็ตต์ ชนะและเป็นผู้ท่าชิงอันดับ 1 ที่จะไปชิงแชมป์ WWE กับ แรนดี ออร์ตัน ในศึก แบรกกิ้ง ไรท์ส ชิงแชมป์ WWE โดยมี จอห์น ซีนา ยืนอยู่ข้างเวที
สมฤทัย กล่อมน้อย
ฤทัย กล่อมน้อย หรือ สมฤทัย กล่อมน้อย เกิดเมื่อวันที่ 11 สิงหาคม พ.ศ. 2510 เป็นนักแสดง ผู้ประกาศข่าว ผู้ประกาศรายการโทรทัศน์ ชาวไทยเชื้อสายจีนแต้จิ๋ว มีคุณพ่อชื่อสัมฤทธิ์ คุณแม่ชื่อสมถวิล กล่อมน้อย มีพี่น้องทั้งหมด 4 คนโดยเธอเป็นคนโต เธอศึกษาระดับมัธยมต้นที่โรงเรียนแสงหิรัญ จากนั้นศึกษาระดับมัธยมปลายที่โรงเรียนวชิรธรรมสาธิต
เธอก้าวสู่วงการบันเทิงจากการชักชวนของโมเดลลิง เมื่อเธอเดินเล่นกับเพื่อน โฆษณาชิ้นแรกของเธอ คือ ยาสีฟันใกล้ชิด โดยแสดงคู่กับคุณอรุณโรจน์ เลี่ยมทอง จากนั้นก็มีผลงานโฆษณาอื่นตามมาไม่ว่าจะเป็น เครื่องสำอางเอวอน ยาสระผมคาโอเอสเซนเชียล เครื่องแพคลิ่งรุ่นแรกในไทย
จากนั้นเธอได้รับการติดต่อจากทางช่อง 7 เพื่อมาลองทดสอบหน้ากล้องเป็นผู้ประกาศรายการ และเมื่อได้ก็ทำงานเป็นผู้ประกาศรายการในช่วงเข้ารายการเย็นก่อนตั้งแต่เวลา 4 โมงถึง 1 ทุ่ม ต่อมายังได้งานพิธีกรอย่างรายการ "เพลินใจกับเพลง" จัดคู่กับศักดิ์สิทธิ์ ทวีกุล ต่อมาได้รับงานแสดงละครโทรทัศน์ เริ่มเล่นในบทรับเชิญในละครสั้นเรื่อง "ความรักของเท่าทุน"และ "เหตุเกิดที่สน." และมาประสบความสำเร็จกับละครเรื่องยาวเรื่องแรกคือ "อยู่เพื่อรัก" นำแสดงโดยพิม วัฒนพานิชและลิขิต เอกมงคล จากนั้นประสบความสำเร็จกับละครเรื่อง "บัวแล้งน้ำ" จากนั้นเธอจึงเล่นบท อุษา ในละครดังเรื่อง "สุสานคนเป็น" แสดงร่วมกับ ชไมพร จตุรภุชและอภิรดี ภวภูตานนท์ เธอได้แสดงละครอีกหลายเรื่อง 
เช่น "นางทิพย์", "ด้วยเนื้อนาบุญ", "รัตนโกสินทร์", "นวลนางข้างเขียง", "ลูกตาลลอยแก้ว", "ผ้าทอง"
เธอได้รับรางวัลเมขลา ในสาขาผู้แสดงประกอบหญิงดีเด่น ปี พ.ศ. 2532 จากละครเรื่อง "อยู่เพื่อรัก" และได้อีกครั้งในสาขาเดียวกันกับ ละครเรื่อง "สุสานคนเป็น"
ปัจจุบันนี้เธอจบการศึกษาระดับปริญญาโท คณะวารสารศาสตร์สื่อสารมวลชน มหาวิทยาลัยธรรมศาสตร์ ช่วยธุรกิจขายทองของครอบครัว และยังได้กลับมาเล่นละครโทรทัศน์อีกครั้งกับทางช่อง 7 ในเรื่อง "รักแท้แก้ได้"
นอกจากนี้ ในช่วงปี 2537-2543 ยังทำหน้าที่ผู้ประกาศข่าวในช่วงข่าวภาคค่ำของช่อง 7 คู่กับจรณชัย ศัลยพงษ์, เอกชัย นพจินดา
เรสเซิลเมเนีย ครั้งที่ 14
เรซเซิลมาเนีย ครั้งที่ 14 จัดในวันที่ 29 มีนาคม ค.ศ. 1998 ณ ทีดีการ์เดน บอสตัน ,แมชซาชูเซส สหรัฐอเมริกา โดยมีจำนวนผู้เข้าชมในสนามทั้งสิ้น 19,028 คน และในเรสเซิลเมเนียครั้งนี้ ถือเป็นสักลักษณ์แห่งการก้าวเข้าสู่ยุค Attitude อย่างเป็นทางการ
ออรันดา
ออรันดา () เป็นสายพันธุ์ของปลาทองชนิดหนึ่งที่เกิดจากการนำปลาทองสายพันธุ์ริวกิ้น และสายพันธุ์หัวสิงห์มาผสมกัน จัดเป็นปลาทองอีกชนิดหนึ่งที่ได้รับความนิยมอย่างมาก และมีประวัติสายพันธุ์ที่ยาวนาน
ออรันดา มีชื่อเรียกในภาษาญี่ปุ่นว่า "ออรันดา ชิชิงะชิระ" (オランダシシガシラ) ซึ่งแปลได้ว่า "ปลาทองหัวสิงห์ดัตช์" ออรันดาเกิดขึ้ันโดยชาวญี่ปุ่นเป็นผู้เพาะพันธุ์สำเร็จขึ้นเป็นชาติแรก สันนิษฐานว่าเกิดขึ้นในราวศตวรรษที่ 18 และแพร่หลายในต้นศตวรรษที่ 19 ออรันดาเป็นปลาทองที่มีลำตัวค่อนข้างยาว ส่วนหน้าไม่แหลมเหมือนปลาทองริวกิ้น มีจุดเด่น คือ ครีบทุกครีบค่อนข้างยาว หางอ่อนช้อยเป็นพวงยาว มีความพริ้วไหวงดงามเมื่อเมื่อสะบัดว่ายน้ำ
เหตุที่ได้ชื่อว่า "ออรันดา" สันนิษฐานว่า ชาวโปรตุเกสที่เดินทางมาค้าขายยังประเทศญี่ปุ่นอาจจะเอาลักษณะทรงผมที่ไว้ยาวแล้วมวนเป็นลอนหรือฟูประกอบกับเครื่องแต่งกายของขุนนางชาวดัตช์ มาตั้งเป็นชื่อสายพันธุ์ (ทำนองเดียวกับปลากัดจีนของไทย) แต่ก็มีบางข้อมูลกล่าวว่าประเทศฮอลแลนด์ หรือ ฮอลันดา เป็นประเทศแรกที่เพาะพันธุ์ขึ้นสำเร็จ ซึ่งมีการนำเข้าปลาทองสายพันธุ์ต่าง ๆ ไปเลี้ยงในทวีปยุโรปตั้งแต่ช่วงศตวรรษที่ 16
สำหรับในประเทศไทย ปลาทองเริ่มเข้ามาในช่วงอาณาจักรกรุงศรีอยุธยา ออรันดาก็อาจเป็นหนึ่งในนั้น แต่เริ่มมีการเพาะขยายพันธุ์อย่างจริงจังเมื่อราว พ.ศ. 2500
ออรันดาอาจแบ่งออกได้เป็น 3 แบบ ตามลักษณะโครงสร้าง คือและยังอาจแบ่งออรันดาออกเป็นสายพันธุ์ย่อย ๆ ได้อีกตามลักษณะของหัวและสี เช่น ออรันดาปักกิ่ง, ออรันดาเรดแคป (ตันโจ), ออรันโดอาร์ปาเช, ออรันดาดำ, ออรันดาห้าสี และออรันดาเกล็ดข้าวโพด ที่เกล็ดทั้งลำตัวจะเป็นสีส้มและมีขอบเกล็ดเป็นสีขาว นับเป็นสายพันธุ์ใหม่ที่เพาะขึ้นมาได้ เป็นต้น
นอกจากนี้แล้ว ปัจจุบันยังมีออรันดาสายพันธุ์ใหม่ ๆ เกิดขึ้น เช่น ออรันดาสั้น ที่มีลำตัวป้อมสั้นเหมือนปลาทองริวกิ้น แต่ทว่ามีครีบและหางเบ่งบาน โดยเกิดจากการพัฒนาปลาโดยคัดเก็บปลาทองออรันดาที่หลุดเป็นทรงป้อมสั้นกว่าตัวอื่นในครอกมาไขว้พัฒนา จนกลายเป็นอีกสายพันธุ์หนึ่ง
โดยทั่วไป ออรันดาต้องมีรูปร่างลักษณะความกว้างของลำตัว (มองจากด้านข้าง) ต้องไม่น้อยกว่า 2/3 เท่าของความยาวลำตัว ครีบหลังตั้งตรงไม่หัก หรือโค้งงอ ครีบต่าง ๆ เป็นครีบคู่ ส่วนครีบทวารจะเป็นครีบเดี่ยวหรือครีบคู่ก็ได้ แต่ต้องไม่บิดงอผิดรูปทรง หางควรมีความยาวไม่น้อยไปกว่า 3/4 เท่าของความยาวลำตัว หางไม่หักคดงอหรือพับ ปลายหางเป็นสี่แฉกแยกออกจากกัน แต่หากเป็นออรันดาสั้น หรือออรันดาปักกิ่ง เนื้อใบหางค่อนข้างจะบางเพราะเป็นปลาที่เพาะเอาจำนวน ไม่ได้เน้นในเชิงการพัฒนามากนัก
เรสเซิลเมเนีย ครั้งที่ 13
เรสเซิลเมเนีย ครั้งที่ 13 จัดในวันที่ 23 มีนาคม ค.ศ.1997 ณ โรสมอน ฮอริซัน โรสมอน อิลลินอยส์ สหรัฐอเมริกา โดยมีจำนวนผู้เข้าชมในสนามทั้งสิ้น 18,197 คน
ยุทธนา แสนเสน่ห์
ยุทธนา แสนเสน่ห์ เกิดเมื่อวันที่ 23 สิงหาคม พ.ศ. 2507 เป็นนายแบบ นักแสดง ชาวกรุงเทพฯ โดยกำเนิด เป็นบุตรชายคนเดียวของคุณพ่อ คุณแม่ที่รับราชการ
เขาก้าวสู่วงการบันเทิงขณะศึกษาอยู่ที่พาณิชย์ พระนคร โดยได้เริ่มถ่ายลงนิตยสารมากมาย และก้าวสู่วงการภาพยนตร์แม้ว่าจะเคยปฏิเสธการติดต่อมาหลายครั้ง เพราะขณะนั้นยังเรียนหนังสืออยู่ เมื่อใกล้เรียนจบจึงมีเวลามากขึ้น แสดงภาพยนตร์เรื่องแรกคือ "วันแห่งความรัก" แสดงคู่กับ ใหม่ สิริวิมล, สรยุทธ คณาณุรักษ์, โจ เสมอใจ และ อนันต์ บุนนาค จากนั้นแสดง "ก้อโอเคนะ" แสดงคู่กับ นาถยา แดงบุหงา, กว่าดอกรักจะบาน แสดงคู่กับ เพ็ญ พิสุทธิ์
เขาทำงานร่วมกับต่างชาติ โดยครั้งแรกถ่าย โฆษณานาฬิกา เสื้อผ้าที่ฝรั่งเศส และต่อมาถ่ายกับนิตยสาร "เพลย์เกิร์ล" ราวปี พ.ศ. 2527 แต่ไม่ได้รับเลือกลง ยุทธออกจากวงการไปทำธุรกิจซื้อขายรถมือสองอยู่ 1 ปี ก่อนกลับมาถ่ายแบบอีกครั้ง
เรสเซิลเมเนีย ครั้งที่ 12
เรสเซิลเมเนีย ครั้งที่ 12 จัดในวันที่ 31 มีนาคม ค.ศ.1996 ณ ฮอนด้า เซ็นเตอร์ แอนเดอร์แฮม แคลิฟอร์เนีย สหรัฐอเมริกา โดยมีจำนวนผู้เข้าชมในสนามทั้งสิ้น 18,853 คน
เรสเซิลเมเนีย ครั้งที่ 11
เรสเซิลเมเนีย ครั้งที่ 11 จัดในวันที่ 2 เมษายน ค.ศ.1995 ณ เอ็กเอล เซ็นเตอร์ ฮาร์ดฟอร์ด คอนเน็ตติคัด สหรัฐอเมริกา โดยมีจำนวนผู้เข้าชมในสนามทั้งสิ้น 20,276 คน
เรสเซิลเมเนีย ครั้งที่ 10
เรสเซิลเมเนีย ครั้งที่ 10 จัดในวันที่ 20 มีนาคม ค.ศ.1994 ณ เมดิสัน สแควร์ การ์เดน นิวยอร์กซิตี้,นิวยอร์ก สหรัฐอเมริกา โดยมีจำนวนผู้เข้าชมในสนามทั้งสิ้น 18,065 คน
โชคชัย เจริญสุข
โชคชัย เจริญสุข เกิดเมื่อวันที่ 27 กรกฎาคม พ.ศ. 2516 เป็นนักแสดง และ นักร้องชาวไทย
โชคชัยเกิดที่กรุงเทพ เป็นลูกชายคนโต มีน้องสาวอีก 2 คน เมื่ออายุได้ 3 ปี ย้ายไปอยู่ที่จังหวัดชัยนาท อาศัยอยู่กับคุณป้า คุณตาและคุณยาย ใช้ชีวิตต่อสู้ด้วยตัวเอง ทำงานเลี้ยงตัวเองมาตั้งแต่ยังเด็ก เขามักช่วยคุณป้าทำงานร้านอาหารที่กรุงเทพฯ โดยเข้ามากรุงเทพเย็นวันศุกร์ และกลับชัยนาทเย็นวันอาทิตย์ นอกจากนั้นเขายังทำงานหาเงินอื่นอย่างเช่น ขายหนังสือพิมพ์ เครื่องดื่ม ยาดม ลุกอม ที่ขนส่งหมอชิตเก่า เขาทำงานมาโดยตลอดโดยเข้ามากรุงเทพทำงานในวันวันหยุดเสาร์อาทิตย์ หลังจากจบชั้น ม.3 ได้เรียนต่อที่กรุงเทพฯ จบการศึกษาระดับ ปวช. ในสาขาช่างไฟฟ้า จากเทคโนโลยีกรุงเทพ
หลังจากนั้นเริ่มทำงานเต็มเวลา เริ่มจากเป็นช่างเครื่องเย็น ช่างประจำโรงแรม เซลล์ขายของ จนเข้าสู่วงการบันเทิงจากการทำงานเป็นพนักงานในหน้าที่บันทึกเทปและเสียงของบริษัทกันตนา โดยเริ่มแสดงในละครสั้นและละครต่าง ๆ ของบริษัท เช่น ละครสั้นรู้จักชีวิต (ภายหลังเปลี่ยนชื่อ เป็นบ้านนี้ไม่มีปัญหา) ยังเป็นพิธีกรภาคสนามในรายการ "มนุษย์เจ้าปัญหา"
และ "โลกนี้สิพิสดาร" แต่เริ่มเป็นที่รู้จักจากการเป็นนายแบบโฆษณา เช่น โฆษณา เซเว่น-อีเลฟเว่น สีซุปเปอร์โค้ท ฟิลม์สีฟูจิเอ็กซ์ตร้า ห้างเมอรรี่คิงส์ สุราวีคเอนส์
จากนั้นโด่งดังจากบท ฤกษ์ดี ในละครเรื่อง "อรุณสวัสดิ์" ที่ออกอากาศในปี พ.ศ. 2535 หลังจากนั้นมีละครตามมาเล่น "จะไม่มีช่องว่างระหว่างเรา" ยังได้ร่วมแสดงภาพยนตร์อย่าง "เกิดอีกทีต้องมีเธอ" นำแสดงโดยทัช ณ ตะกั่วทุ่ง และกุลสตรี ศิริพงษ์ปรีดา ในปี พ.ศ. 2538
เขายังเป็นนักร้องในค่ายอาร์เอส ออกอัลบั้มชุด "โชค" ในปี พ.ศ. 2537 มีเพลงดังอย่าง "หนีร้อน", "ข้างเดียว", "เข็ด" และ "ฆ่าเวลา" ยังร้องเพลงประกอบละครโทรทัศน์เรื่อง "เหมือนคนละฟากฟ้า" นำแสดงโดยวิลลี่ แมคอินทอชและจินตหรา สุขพัฒน์ นอกเหนือจากนั้น โชค ได้มีส่วนร่วมในการร้องเพลง RS Unplugged ในเพลง ไฟตกน้ำ ซึ่งต้นฉบับ ร้องโดย "ไฮแจ็ค" อีกด้วย
ปัจจุบันมีครอบครัว อยู่กับภรรยาและลูกเปิดร้านอาหารที่จังหวัดพระนครศรีอยุธยา ชื่อร้านเถ้าแก่ลาว เขากลับทำงานเพลงร่วมกับศิลปินอีกหลายคนในอัลบั้ม "เดอะ สมอลล์ ดรีม โปรเจกต์"
พิทยา ณ ระนอง
พิทยา ณ ระนอง เป็นนักแสดงชาวไทย เป็นบุตรของนายเอ ณ ระนอง เป็นหนุ่มแพรว 1990 มีผลงานแสดงละครโด่งดังจากเรื่อง "วังน้ำวน", "ศีรษะมาร", "รักสุดท้ายที่ปลายฟ้า", "ดอกโศก", "รักลอยลม " เคยสมรสกับวิภาวี เจริญปุระและขวัญภิรมย์ หลิน ที่ลงเอยด้วยการหย่ามาตลอด ปัจจุบันใช้ชีวิตคู่กับสตรีที่ชื่อเล่นว่าซาร่า เขามีบุตรที่เกิดจากการสมรสครั้งก่อนได้แก่ มหาสมุทร ณ ระนอง, มัจฉา ณ ระนอง และสัญชัย ณ ระนอง
พิทยาเคยเปิดธุรกิจสอนศิลปะอยู่แถวแจ้งวัฒนะ และทำงานบริษัททัวร์แห่งหนึ่งที่จังหวัดเชียงใหม่
สะใภ้ (นวนิยาย)
สะใภ้ คือชื่อ นวนิยายไทย ที่แต่งเรื่องโดยคุณนันทนา วีระชน โดยเป็นบทประพันธ์สะท้อนสังคมของชีวิตครอบครัวในปัจจุบัน ว่าด้วยปัญหาชีวิตระหว่าง แม่ผัว กับ ลูกสะใภ้ จึงถูกนำมาทำเป็นภาพยนตร์และละครโทรทัศน์อยู่หลายครั้ง โดยใช้ชื่อแตกต่างกัน เดิมมีชื่อเรื่องว่า ""สะใภ้ทาส""
สะใภ้ กล่าวถึงในสังคมไทยทุกยุคทุกสมัย คำว่า แม่ผัวลูกสะใภ้ บางครอบครัวเปรียบเหมือนดั่งขมิ้นกับปูน นวนิยายเรื่องนี้เป็นเรื่อราวของศรี ลูกสะใภ้ที่โดนแม่ผัวโขกสับต่างๆนานา จนล้มป่วยและเสียชีวิตลง จนกระทั่งภาวิณี หรือ เภา น้องสาวของศรีต้องจำใจมาเป็นสะใภ้แทนพี่สาว เพื่อทวงสิทธิการเป็นลูกสะใภ้และปกป้องหลานของเธอ จนเหตุการณ์ต่างๆ ผ่านเข้ามามากมาย ทำให้ทั้งสองเข้าใจกันในที่สุด
นวนิยายเรื่อง ""สะใภ้"" ได้รับการสร้างเป็นภาพยนตร์ครั้งเดียว โดย พูนทรัพย์โปรดักชั่น กำกับการแสดงโดย วัฒนสิทธิ์ นำแสดงโดย สินจัย หงษ์ไทย, อภิชาติ หาลำเจียก, ลิขิต เอกมงคล, อภิรดี ภวภูตานนท์, ศรินทิพย์ ศิริวรรณ ฉายในปี พ.ศ. 2529
ในปี พ.ศ. 2534 ได้มีการสร้างเป็นละครโทรทัศน์ครั้งแรก โดย กิตติ อัครเศรณี ออกอากาศทางททบ. 5 ทุกคืนวันจันทร์ และวันอังคาร หลังรายการมาตามนัด โดยใช้ชื่อว่า ""แม่ผัวมหาภัย กับ สะใภ้สารพัดพิษ"" แต่ภายหลังทาง กบว. ได้สั่งให้ตัดชื่อเหลือเพียง "สะใภ้" ตามชื่อภาพยนตร์เดิม นำแสดงโดย ลีลาวดี วัชโรบล, บดินทร์ ดุ๊ก, อนันต์ บุนนาค, นิสา วงวัฒน์, ดวงตา ตุงคะมณี, ชลิต เฟื่องอารมย์, จามจุรี เชิดโฉม โดย นันทนา วีระชน ได้ร่วมเขียนบทโทรทัศน์ในนามปากกา "อัครกิตติ" ปรากฏว่าละครครั้งนี้ได้รับความนิยมอย่างมาก มีระยะเวลาออกอากาศนานถึง 5 เดือน
ปี พ.ศ. 2541 กิตติ อัครเศรณี นำเรื่องสะใภ้มาสร้างละครโทรทัศน์อีกครั้ง ในชื่อ ""สะใภ้ปฏิวัติ"" นำแสดงโดย วรุฒ วรธรรม, วฤณดา สมศิริ, ปิยะมาศ โมนยะกุล, ไพโรจน์ สังวริบุตร ออกอากาศทางช่อง 7 สี ทุกวันก่อนข่าวภาคค่ำ
ปี พ.ศ. 2552 ช่อง 7 สี ร่วมกับ ดีด้า วิดีโอ โปรดักชั่น ได้นำเรื่องนี้มาสร้างโดยในชื่อว่า ""สะใภ้ใจเด็ด"" มาสร้าง นำแสดงโดย กรรณาภรณ์ พวงทอง, อัษฎาวุธ เหลืองสุนทร, ดวงดาว จารุจินดา, มรกต กิตติสาระ และปี พ.ศ. 2557 ช่องจ๊ะทิงจาได้นำมาสร้างใหม่ โดยในชื่อว่า ""แม่ผัวตัวร้าย สะใภ้ตัวแสบ"" มาสร้างเป็นครั้งล่าสุด นำแสดงโดย กชกร ส่งแสงเติม, กรศรัณย์ ไตรศรีศิลป์, ปนัดดา โกมารทัต, ปลั๊ก สวีเดน
ปลาดุกลำพันภูเขา
ปลาดุกลำพันภูเขา (; ) เป็นปลาหนัง ในวงศ์ Clariidae มีส่วนหัวเล็ก ลำตัวยาว ครีบหลังและครีบก้นยาวมาก อาจติดต่อกับครีบหางที่โคนครีบ มีหนวด 4 คู่ รอบปาก ตามีขนาดเล็ก ลำตัวสีน้ำตาลอมเขียวและมีจุดสีจางหรือสีเหลืองอ่อนเรียงเป็นบั้ง 10-12 บั้ง ด้านท้องสีจาง มีลักษณะใกล้เคียงกับปลาดุกลำพัน ("C. nieuhofii") ที่อยู่ในสกุลเดียวกัน แต่ปลาดุกลำพันภูเขามีลำตัวที่สั้นกว่าและพบในแหล่งน้ำแถบภูเขาในภาคอีสานและภาคใต้ของประเทศไทยเท่านั้น โดยอาจพบได้ในประเทศมาเลเซีย หรือภาคตะวันออกของไทยด้วย ปัจจุบันพบน้อยมาก สถานภาพจึงไม่เป็นที่แน่ชัด
ข้อมูลปลาดุกลำพันภูเขาเพิ่มเติม
รายชื่อตอนในแฟรี่เทล (มังงะ)
แฟรี่เทลฉบับมังงะ ในประเทศญี่ปุ่นตีพิมพ์ครั้งแรกในนิตยสารการ์ตูนรายสัปดาห์ โชเน็นแม็กกาซีนรายสัปดาห์ เมื่อปี พ.ศ. 2549 และในรูปแบบรวมเล่ม ตีพิมพ์โดย สำนักพิมพ์โคดันฉะ
ในประเทศไทยตีพิมพ์ครั้งแรกในนิตยสารการ์ตูนรายสัปดาห์ KC.WEEKLY เมื่อปี พ.ศ. 2550 และในรูปแบบรวมเล่ม ตีพิมพ์โดย สำนักพิมพ์วิบูลย์กิจ
ผู้เขียนญี่ปุ่น:ฮิโระ มาชิมะ (Hiro Mashima)
ธีรพงศ์ เหลียวรักวงศ์
ธีระพงศ์ เหลียวรักวงศ์ (ชื่อเล่น: บี๋ เกิดเมื่อวันที่ 4 กันยายน พ.ศ. 2504) เป็นช่างภาพ นักแสดง ลูกครึ่งไทย-อังกฤษ เป็นที่รู้จักในช่วงนิตยสาร "หนุ่มสาว" รุ่งเรือง ตีพิมพ์ภาพถ่ายของนางแบบอาทิเช่น ต่าย เพ็ญพักตร์ และนางแบบชื่อดังหลายท่าน รวมถึงยังเป็นช่างภาพให้กับนิตยสาร Play boy และได้ร่วมงานกับ นาตาลี เกลโบวา (Natalie Glebova) นางงามสาวชื่อดังชาวแคนาดา ดีกรีนางงามจักรวาล ปี2548 หรือ Miss Universe 2005
ธีระพงศ์ เรียนจบด้านการถ่ายภาพศิลป์ และศิลปะสาขางานปั้น จากมหาวิทยาลัยชื่อดังในประเทศอังกฤษ เคมบริดจ์ [Cambridge University] และเมื่อกลับมายังเมืองไทย จึงได้เริ่มทำงานด้านโฆษณาเป็นงานแรก ทำงานถ่ายภาพโฆษณา รับงานอิสระ และได้โดยเริ่มต้นอาชีพถ่ายภาพแบบนู้ด กับนิตยสารหนุ่มสาว (นิตยสารนู้ด) และนอกจากเป็นช่างภาพแล้วยังเป็นนายแบบสมัครเล่น นายแบบโฆษณา เช่น ฟิล์มสีฟูจิ
อีกทั้งธีระพงศ์ เหลียวรักวงศ์ ยังทำงานด้านการแสดงภาพยนตร์และละครโทรทัศน์อีกด้วย โดยธีรพงศ์ได้เริ่มแสดงหนังเรื่องแรกคือ "ล่าข้ามโลก" (2526)
ด้านชีวิตส่วนตัว ปัจจุบัน ธีระพงศ์สมรสกับอดีตนักร้องสาวเสียงใสชื่อดัง ภัสสร บุณยเกียรติ (ฮันนี่) และมีบุตรชายด้วยกัน 1 คน ชื่อ อินทัช เหลียวรักวงศ์ (อินดี้) ซึ่งปัจจุบันอินทัชได้เป็นนักแสดงในสังกัดสถานีวิทยุโทรทัศน์ไทยทีวีสีช่อง3 อย่างเต็มตัวแล้ว
นอกจากนี้ธีระพงศ์ ยังมีผลงานแสดงชื่อดังอีกหลายเรื่อง อาทิ ในปี พ.ศ. 2553 ได้ร่วมแสดงภาพยนตร์เรื่อง "ชั่วฟ้าดินสลาย" ซึ่งกำกับโดยหม่อมหลวงพันธุ์เทวนพ เทวกุล
ปลาเพียวขุ่น
ปลาเพียวขุ่น (; ) เป็นปลาน้ำจืดชนิดหนึ่งในวงศ์ปลาเนื้ออ่อน (Siluridae) มีรูปร่างลักษณะคล้ายปลาก้างพระร่วง ("K. vitreolus") ที่อยู่ในวงศ์และสกุลเดียวกัน แต่ปลาเพียวขุ่นจะมีขนาดลำตัวที่ใหญ่กว่า มีลำตัวที่ขุ่นทึบกว่า และมีหนวดยาวกว่า ในประเทศไทย อาศัยอยู่เฉพาะป่าพรุโต๊ะแดงในจังหวัดนราธิวาสเท่านั้น ในต่างประเทศพบตามพรุคาบสมุทรมลายู โดยมีอุปนิสัยและพฤติกรรมคล้ายกับปลาก้างพระร่วง จึงได้มีอีกชื่อเรียกชื่อหนึ่งว่า "ปลาก้างพระร่วงป่าพรุ"
นิยมเลี้ยงเป็นปลาสวยงามอีกชนิดหนึ่ง
รอเฌ แบลโซ
รอเฌ ชาร์ล อ็องเดร อ็องรี แบลโซ (; ค.ศ. 1895 — 1981) เป็นผู้นำการทหารชาวฝรั่งเศส เป็นผู้บัญชาการทหารฝรั่งเศสระหว่างสงครามโลกครั้งที่สองและสงครามอินโดจีนครั้งที่หนึ่ง แบลโซได้ปฏิบัติหน้าที่ในอินโดจีนในช่วงสองปีสุดท้ายของสงครามโลกครั้งที่สอง โดยรับหน้าที่บังคับบัญชากองกำลังรบนอกประเทศฝรั่งเศสภาคพื้นตะวันออกไกล ตามคำสั่งของชาร์ล เดอ โกล หลังสงครามยุติ แบลโซได้นำคณะเสนาธิการทหารจำนวนห้าสิบนายไปยังอินโดจีนในส่วนหนึ่งของความร่วมมือระหว่างเจ้าหน้าที่กองกำลัง 136 Special Operations Executive ของอังกฤษ และรัฐบาลฝรั่งเศสเพื่อรักษาอำนาจของฝรั่งเศสในเอเชียตะวันออกเฉียงใต้ โดยได้รับการอนุมัติจากลอร์ดฟิลิป เมานต์แบตเทนในปี ค.ศ. 1943 แบลโซได้เดินทางไปบัญชาการกองกำลังฝรั่งเศสในอินโดจีนระหว่าง ค.ศ. 1948 จนถึง ค.ศ. 1949 ต่อจากฌ็อง-เอเตียน วาลุย ก่อนที่ตำแหน่งดังกล่าวจะสืบทอดต่อโดยมาร์แซล-มอริส การ์ป็องตีเย
การก่อตัวของดาวฤกษ์
การก่อตัวของดาวฤกษ์ คือกระบวนการที่ส่วนหนาแน่นมากๆ ในเมฆโมเลกุลเกิดการยุบตัวลงกลายเป็นลูกกลมพลาสมาเพื่อก่อตัวขึ้นเป็นดาวฤกษ์ ในฐานะสาขาหนึ่งในการศึกษาดาราศาสตร์ การก่อตัวของดาวฤกษ์ยังรวมไปถึงการศึกษาสสารระหว่างดาวและเมฆโมเลกุลยักษ์ ในฐานที่เป็นสื่อกลางในกระบวนการก่อตัวของดาว และการศึกษาวัตถุดาวฤกษ์อายุน้อยและการก่อตัวของดาวเคราะห์ด้วย ทฤษฎีการก่อตัวของดาวฤกษ์นอกจากศึกษาเกี่ยวกับการกำเนิดดาวฤกษ์เดี่ยวแล้ว ยังรวมไปถึงการศึกษาทางสถิติเกี่ยวกับดาวคู่และฟังก์ชันมวลตั้งต้น
ในดาราจักรชนิดก้นหอยเหมือนอย่างทางช้างเผือกนี้มีดาวฤกษ์ ซากดาวฤกษ์ สสารระหว่างดาว และฝุ่นมากมาย แก๊สส่วนที่เหลืออยู่โดยมากเป็นฮีเลียม ซึ่งในบรรดาสสารนี้มีองค์ประกอบเคมีล้วนไปด้วยธาตุหนัก ซึ่งถูกสร้างขึ้นจากดวงดาวหลังจากที่มันผ่านพ้นจุดจบในแถบลำดับหลัก ส่วนที่มีความหนาแน่นสูงกว่าส่วนอื่นๆ ในสสารระหว่างดาว จะรวมตัวกันเป็นกลุ่มเมฆ หรือ เนบิวลา อันเป็นบริเวณที่ดาวฤกษ์ก่อตัวขึ้น ส่วนดาราจักรชนิดรีจะสูญเสียส่วนประกอบที่เย็นภายในสสารระหว่างดาวไปเป็นเวลานานนับพันล้านปีแล้ว ทำให้ดาราจักรเหล่านั้นไม่อาจมีกลุ่มเมฆเนบิวลาได้นอกจากจะไปรวมตัวเข้ากับดาราจักรอื่น
ภายในเนบิวลาที่หนาแน่นมากๆ นี้เองเป็นที่ซึ่งดาวฤกษ์ถือกำเนิดขึ้น ไฮโดรเจนจำนวนมากอยู่ในรูปแบบโมเลกุล (H) ดังนั้นเมฆเนบิวลาเหล่านี้จึงถูกเรียกว่า เมฆโมเลกุล เมฆที่ใหญ่มากๆ เรียกว่า เมฆโมเลกุลยักษ์ ซึ่งมีความหนาแน่นประมาณ 100 อนุภาคต่อลูกบาศก์เซนติเมตร เส้นผ่านศูนย์กลางราว 100 ปีแสง มวลขนาด 6 ล้านเท่าของมวลดวงอาทิตย์ มวลประมารครึ่งหนึ่งของมวลในดาราจักรทั้งหมดพบอยู่ในเมฆโมเลกุลเหล่านี้ ในทางช้างเผือกมีเมฆโมเลกุลอยู่ประมาณ 6,000 กลุ่ม มวลรวมมากกว่า 100,000 เท่าของมวลดวงอาทิตย์ เนบิวลาที่อยู่ใกล้ดวงอาทิตย์ของเราที่สุดซึ่งมีดาวฤกษ์ขนาดใหญ่กำลังก่อตัวอยู่ คือเนบิวลานายพราน
เมฆแก๊สระหว่างดาวจะดำรงสภาวะสมดุลอุทกสถิตเอาไว้ได้ตราบที่พลังงานจลน์ของแรงดันแก๊สภายในยังสมดุลกับพลังงานศักย์ของแรงโน้มถ่วงภายใน ถ้าเมฆมีมวลมากพอจนกระทั่งแรงดันแก๊สไม่สามารถจะรองรับเอาไว้ได้อีก กลุ่มเมฆก็จะยุบตัวลงเนื่องจากแรงโน้มถ่วง มวลสูงสุดที่กลุ่มเมฆจะยุบตัวลงนี้เรียกว่า มวลของฌ็อง (Jeans mass) ซึ่งมีค่าขึ้นอยู่กับอุณหภูมิและความหนาแน่นของเมฆ โดยทั่วไปมีค่าหลายพันถึงหลายแสนเท่าของมวลดวงอาทิตย์ ค่านี้สอดคล้องกับค่าเฉลี่ยมวลของกระจุกดาวเปิด ซึ่งเป็นผลลัพธ์สุดท้ายจากกลุ่มเมฆที่ยุบตัวนี้
ท่าอากาศยานฟูกูชิมะ
ท่าอากาศยานฟูกูชิมะ () เป็นท่าอากาศยานตั้งอยู่ที่เมืองซูกางาวะ จังหวัดฟูกูชิมะ ประเทศญี่ปุ่น ตั้งอยู่ห่างจากสถานีโคริยามะไปทางทิศตะวันตกเฉียงใต้ 19.1 กิโลเมตร
ไซปรัสแอร์เวย์
ไซปรัสแอร์เวย์ (, "Kypriakés Aerogrammés" - CY) เป็นสายการบินแห่งชาติของประเทศไซปรัส มีสำนักงานใหญ่อยู่ที่นิโคเซีย ให้บริการใน 28 จุดหมายปลายทางในทวีปยุโรป ตะวันออกกลาง ทวีปแอฟริกา และกลุ่มประเทศบริเวณอ่าวเปอร์เซีย มีฐานบินหลักอยู่ที่ท่าอากาศยานนานาชาติลาร์นากา เมืองลาร์นากา ประเทศไซปรัส
ปลาช่อนเอเชีย
ปลาช่อนเอเชีย () สกุลปลาน้ำจืดจำพวกหนึ่ง ในวงศ์ปลาช่อน (Channidae) ปลาในสกุลนี้ มีรูปร่างโดยรวมคือ รูปร่างเรียวทรงกระบอก ส่วนหัวโตจะงอยปากยื่น ปากกว้าง ตาโต มีฟันเป็นเขี้ยวบนขากรรไกร หัวด้านบนราบ ถ้าดูจากตอนบนจะโค้งมนคล้ายงู ลำตัวค่อนข้างกลม ครีบหลังและครีบก้นยาว ครีบหางปลายมน ครีบอกใหญ่ ครีบท้องเล็ก เกล็ดใหญ่มีขอบเรียบ มีอวัยวะช่วยหายใจเป็นหลืบเนื้อสีแดงอยู่ในคอหอย เรียกว่า "Suprabranchia" จึงสามารถอยู่ในแหล่งน้ำที่มีออกซิเจนต่ำได้ ลำตัวมีลวดลายและสีสันแตกต่างกันออกไปตามแต่ละชนิด ใช้ชื่อสกุลว่า "Channa" (/ชาน-นา/)
ลักษณะสำคัญของสกุลนี้ คือ หัวและแก้มปกคลุมด้วยเกล็ด ฐานครีบหลังยาวกว่าฐานครีบก้น หัวกว้างและแบน ปากกว้าง มุมปากยาวเลยหลังตา นัยน์ตาอยู่ค่อยมาทางปลายจะงอยปาก
แพร่กระจายพันธุ์ในทวีปเอเชีย พบได้ในภูมิภาคเอเชียใต้, เอเชียตะวันออกเฉียงใต้ ไปจนถึงเอเชียตะวันออก
มีขนาดรูปร่างแตกต่างกันอย่างมากตามแต่ละชนิด โดยพบมีความยาวตั้งแต่ 1.5 เมตร เช่น "C. micropeltes" หรือ "C. aurolineatus" ไปจนถึงไม่ถึงหนึ่งฟุต คือ ปลาช่อนแคระ
ปัจจุบันจำแนกออกได้เป็น 34 ชนิด แต่หลายชนิดก็ยังมิได้มีการระบุชนิดหรืออนุกรมวิธานชัดเจน บางชนิดเป็นปลาเศรษฐกิจที่สำคัญ ในชนิดที่มีสีสันสวยงามหรือมีขนาดเล็ก นิยมเลี้ยงเป็นปลาสวยงาม
ปลาช่อนงูเห่าอินเดีย
ปลาช่อนงูเห่าอินเดีย () ปลาน้ำจืดชนิดหนึ่ง มีชื่อวิทยาศาสตร์ว่า "Channa marulius" ในวงศ์ปลาช่อน (Channidae)
มีรูปร่างเพรียวยาวคล้ายกับปลาช่อนงูเห่า ("C. aurolineatus") ที่อยู่ในสกุลเดียวกัน แต่ปลาช่อนงูเห่าอินเดียมีรูปร่างที่อ้วนป้อมกว่า สีของลำตัวก็เข้มกว่า โดยจะออกไปทางสีน้ำตาลแดง มีจุดสีดำขนาดใหญ่เรียงตัวกันประมาณ 5 จุึด ข้างลำตัว และมีจุดประสีขาวมากกว่า ส่วนท้องมีสีขาว และมีอุปนิสัยดุร้ายก้าวร้าวน้อยกว่า
มีถิ่นกำเนิดในอนุทวีปอินเดียและปัจจุบันเป็นชนิดพันธุ์ต่างถิ่นแถบรัฐฟลอริดาของสหรัฐอเมริกา เนื่องจากถูกนำเข้าไปเป็นปลาสำหรับเกมกีฬาตกปลา มีการขยายพันธุ์ด้วยการทำรังวางไข่ โดยพ่อแม่ปลาดูแลลูกปลาด้วยความดุร้าย
ขนาดเมื่อโตเต็มที่ประมาณ 183 เซนติเมตร นิยมเลี้ยงเป็นปลาสวยงาม นอกจากนี้แล้วปลาช่อนงูเห่าอินเดียที่พบในประเทศศรีลังกา อาจแบ่งออกได้เป็นชนิดย่อยว่า "C. m. ara" (Deraniyagala, 1945)
ปลาช่อนจุดอินโด
ปลาช่อนจุดอินโด () เป็นปลาช่อนชนิดหนึ่ง มีชื่อวิทยาศาสตร์ว่า "Channa pleurophthalma" ในวงศ์ปลาช่อน (Channidae)
มีรูปร่างเพรียวยาวในวัยอ่อน แต่เมื่อปลาโตขึ้นแล้วจะเปลี่ยนเป็นหัวแหลมแต่ส่วนลำตัวกลับป้อม คล้ายปลาชะโด ("C. miropeltes") ซึ่งอยู่ในสกุลเดียวกัน ปลาขนาดเล็กจะมีลำตัวสีเขียว, สีน้ำเงินหรือแกมน้ำตาลในบางตัว ส่วนท้องสีขาว เมื่อโตขึ้นจะมีลักษณะเด่น คือ มีจุดสีดำที่ล้อมด้วยวงสีส้มกลมคล้ายดวงตาขนาดใหญ่อันเป็นที่มาของชื่อ เรียงกันบริเวณข้างลำตัว โดยจุดแรกจะพบบนแก้มหรือกระดูกปิดเหงือก จุดสุดท้ายจะพบบริเวณคอดหาง โดยจะมีประมาณ 3-7 จุด ในปลาแต่ละตัวอาจมีไม่เท่ากัน หรือข้างสองก็ไม่เท่ากัน และเมื่อปลาโตเต็มวัยจุดเหล่านี้จะกลายเป็นกระจายเป็นจุดกระสีดำตามตัวแทน
มีขนาดโตเต็มที่ประมาณ 40 เซนติเมตร พบกระจายพันธุ์ในทางตะวันออกเฉียงใต้ของเกาะสุมาตรา และยังพบในแถบตะวันตกเฉียงใต้ของเกาะบอร์เนียว และในจังหวัดกาลีมันตัน
พบมีการบริโภคในท้องถิ่น และยังนิยมเลี้ยงเป็นปลาสวยงาม แต่ทว่าเป็นปลาที่เลี้ยงให้รอดได้ยาก เนื่องจากปลาขนาดเล็กมักจะปรับตัวให้กับสภาพน้ำในสถานที่เลี้ยงไม่ได้ เพราะเป็นปลาที่อยู่ในน้ำที่มีสภาพความเป็นกรดของน้ำค่อนข้างต่ำ
ปลาก้างอินเดีย
ปลาก้างอินเดีย หรือ ปลากั๊งอินเดีย (; ) ปลาน้ำจืดขนาดเล็กในวงศ์ปลาช่อน (Channidae) มีรูปร่างและขนาดลำตัวคล้ายคลึงกับปลาก้าง ("C. limbata") ที่พบในภูมิภาคเอเชียอาคเนย์มาก แต่ทว่า ปลาก้างอินเดียนั้นจะมีลำตัวที่ป้อมสั้นกว่า มีจำนวนเกล็ดที่ใต้ขากรรไกรล่างทั้งสองข้างเกล็ดเดียว มีขอบใต้ดวงตาสีแดง และไม่มีครีบท้อง การแพร่ขยายพันธุ์ ปลาเพศผู้จะเป็นฝ่ายอมไข่ในปากจนกว่าลูกปลาจะฟักเป็นตัว และดูแลลูกปลาใกล้ชนิดคู่กับปลาเพศเมีย
สีสันบนลำตัวนั้นมีหลากหลายเช่นเดียวกับปลาก้าง มีการกระจายพันธุ์ในภูมิภาคเอเชียใต้ โดยพบที่อินเดีย, รัฐอัสสัม, บังกลาเทศ, ปากีสถาน ไปจนถึงตอนใต้ของประเทศจีน
นิยมเลี้ยงเป็นปลาสวยงามเช่นเดียวกับปลาก้าง และปลาช่อนเจ็ดสี ("C. bleheri") ซึ่งเป็นปลาที่เป็นขนาดเล็กในวงศ์เดียวกันเช่นกัน
อนึ่ง ปลาก้างที่พบในภูมิภาคเอเชียอาคเนย์รวมถึงประเทศไทย โดยมากจะใช้ชื่อวิทยาศาสตร์ว่า "Channa gachua" เช่นเดียวกับปลาก้างอินเดีย แต่ทว่าข้อเท็จจริงแล้วปลาทั้ง 2 ชนิดนั้นมีความแตกต่างกันพอสมควร แต่ทว่ายังไม่มีเอกสารหรือการยืนยันอย่างถูกต้องจากฝ่ายวิชาการ โดยในทัศนะของนักมีนวิทยาบางท่านเห็นว่า ปลาก้างชนิดที่พบในในภูมิภาคเอเชียอาคเนย์ สมควรใช้ชื่อวิทยาศาสตร์ว่า "Channa limbata" (Cuvier, 1831) หรือ "Channa" aff. "limbata"
สนธิสัญญาชายแดนเยอรมนี-โปแลนด์ (2533)
สนธิสัญญาชายแดนเยอรมนี-โปแลนด์ ในปี พ.ศ. 2533 เป็นการตกลงครั้งสุดท้ายในการกำหนดพรมแดนโปแลนด์-เยอรมนี ซึ่งในแง่ของกฎหมายระหว่างประเทศแล้ว นับเป็นประเด็นปัญหาที่อยู่ในระหว่างการพิจารณามาตั้งแต่ พ.ศ. 2488 สนธิสัญญาดังกล่าวได้รับการลงนามในรัฐมนตรีว่าการกระทรวงการต่างประเทศของทั้งสองประเทศ กชือชตอฟ ซกูบีแชฟสกี และฮันส์-ดีทริช เกนเชอร์ เมื่อวันที่ 14 พฤศจิกายน พ.ศ. 2533 ได้รับการให้สัตยาบันโดยเซย์มของโปแลนด์ เมื่อวันที่ 26 พฤศจิกายน พ.ศ. 2534 และบุนเดสทักของเยอรมนี เมื่อวันที่ 16 ธันวาคม พ.ศ. 2534 และมีผลบังคับใช้หลังการแลกเปลี่ยนเอกสารการให้สัตยาบันเมื่อวันที่ 16 มกราคม พ.ศ. 2535
สนธิสัญญาฉบับดังกล่าวมีชื่อเต็มว่า "สนธิสัญญาระหว่างสหพันธ์สาธารณรัฐเยอรมนีและสาธารณรัฐโปแลนด์ว่าด้วยการยืนยันพรมแดนระหว่างทั้งสองประเทศ 14 พฤศจิกายน พ.ศ. 2534" (; )
ในความตกลงพอทสดัมในปี พ.ศ. 2488 ฝ่ายสัมพันธมิตรในสงครามโลกครั้งที่สองได้กำหนดแนวโอเดอร์-นิซเซเป็นเส้นแบ่งเขตระหว่างเขตปกครองโซเวียตในเยอรมนีและโปแลนด์ โดยให้การกำหนดพรมแดนด้านตะวันตกของโปแลนด์ครั้งสุดท้ายเกิดขึ้นในการตกลงสันติภาพในภายหลัง สนธิสัญญาซกอแชเล็ตส์ ในปี พ.ศ. 2493 ระหว่างเยอรมนีตะวันออกและสาธารณรัฐประชาชนโปแลนด์ได้ยืนยันพรมแดนดังกล่าวในขั้นสุดท้าย เยอรมนีตะวันตก ซึ่งมองว่าตนเป็นเพียงผู้เดียวที่เป็นผู้สืบทอดทางกฎหมายต่อจากนาซีเยอรมนี และไม่ยอมรับสถานะของเยอรมนีตะวันออก ยืนกรานว่าการตกลงขั้นสุดท้ายในปัญหาพรมแดนเยอรมนี-โปแลนด์จะต้องได้รับการยอมรับจากประเทศเยอรมนีที่รวมประเทศแล้วในอนาคตเท่านั้น ถึงแม้ว่าในทางปฏิบัติทั้งหมด เยอรมนีตะวันตกจะได้ยอมรับแนวโอเดอร์-นิซเซเป็นพรมแดนระหว่างทั้งสองประเทศแล้วตามสนธิสัญญาวอร์ซอ (2513) คำเคือนทางกฎหมานว่ามีเพียงสนธิสัญญาสันติภาพในอนาคตเท่านั้นจึงจะตกลงปัญหาดังกล่าวได้อย่างเป็นทางการยังคงมีผลอยู่
หลังจากการรวมประเทศเยอรมนีเกิดขึ้นในปี พ.ศ. 2533 ฝ่ายสัมพันธมิตรได้ให้อธิปไตยสมบูรณ์แก่เยอรมนีโดยมีเงื่อนไขว่าจะต้องให้การรับรองครั้งสุดท้ายต่อแนวโอเดอร์-นิซเซ ดังที่ระบุไว้ในมาตรา 1.2 ของสนธิสัญญาว่าด้วยการตกลงขั้นสุดท้ายเกี่ยวกับดินแดนเยอรมนี การลงนามในสนธิสัญญาระหว่างเยอรมนีและโปแลนด์ในการรับรองแนวโอเดอร์-นิซเซเป็นพรมแดนภายใต้กฎหมายระหว่างประเทศเป็นหนึ่งในเงื่อนไขของสนธิสัญญารวมประเทศระหว่างเยอรมนีตะวันตกและเยอรมนีตะวันออกซึ่งได้รับการลงนามและมีผลบังคับใช้เมื่อวันที่ 3 ตุลาคม พ.ศ. 2533 โปแลนด์ยังได้ต้องการให้สนธิสัญญาดังกล่าวยุติความกำกวมที่เกี่ยวข้องกับประเด็นปัญหาด้านแนวพรมแดนตั้งแต่ พ.ศ. 2488
ภายใต้เงื่อนไขของสนธิสัญญา ประเทศภาคีสัญญา:
ข้อตกลงดังกล่าวได้รับการเพิ่มเติมโดยสนธิสัญญาความเป็นเพื่อนบ้านและความร่วมมือฉันมิตร ได้รับการลงนามระหว่างเยอรมนีนและโปแลนด์เมื่อวันที่ 17 มิถุนายน พ.ศ. 2534
ปลาช่อนเจ็ดสี
ปลาช่อนเจ็ดสี หรือ ปลาช่อนสายรุ้ง () เป็นปลาช่อนชนิดหนึ่ง มีชื่อวิทยาศาสตร์ว่า "Channa bleheri" (โดยคำว่า "bleheri" เป็นชื่อที่ตั้งเพื่อให้เกียรติแก่ ไฮโค เบลียร์ นักสำรวจปลาชาวเยอรมัน) ในวงศ์ปลาช่อน (Channide)
จัดเป็นปลาช่อนขนาดเล็กเช่นเดียวกับปลาก้าง ("C. limbata") และปลาก้างอินเดีย ("C. gachua") คือ ขนาดเมื่อโตเต็มที่มีขนาดไม่เกิน 20 เซนติเมตร แต่ได้ชื่อว่าเป็นปลาช่อนขนาดเล็กที่มีสีสันสวยงามมาก โดยมีหลากหลายสีในตัวเดียวกัน ทั้ง ขาว, น้ำเงิน, แดง, ส้ม สลับกันไปบนพื้นลำตัวสีน้ำตาล อีกทั้งครีบต่าง ๆ โดยเฉพาะครีบหูก็มีลวดลายเป็นริ้ว ๆ สีดำอีกด้วย
เป็นปลาที่พบได้เฉพาะลุ่มแม่น้ำพรหมบุตรในรัฐอัสสัมและรัฐอรุณาจัลประเทศ ประเทศอินเดียเท่านั้น โดยมีชื่อเรียกในภาษาอัสสัมว่า Sengeli
นิยมเลี้ยงเป็นปลาสวยงามเช่นเดียวกับปลาช่อนสวยงามทั่วไป โดยสามารถเลี้ยงรวมกับปลาช่อนสวยงามขนาดเล็กชนิดอื่น ๆ ได้ เนื่องด้วยปลาในกลุ่มนี้จัดว่ามีอุปนิสัยไม่ดุร้ายก้าวร้าว อีกทั้งยังมีพฤติกรรมชอบอยู่รวมกันเป็นฝูง โดยพฤติกรรมในธรรมชาติ ปลาช่อนกลุ่มนี้จะอาศัยอยู่ในสภาพที่มีอุณหภูมิหลากหลายเปลี่ยนแปลงต่างขั้วกันในรอบปี ตั้งแต่ฤดูที่มีฝนตกหนัก ฤดูร้อนที่อุณหภูมิร้อนจัด ไปจนถึงฤดูหนาวที่มีการละลายของหิมะจากเทือกเขาสูงตามแนวเทือกเขาหิมาลัย จึงมีพฤติกรรมขุดโพรงลึกตามรากไม้เพื่อจำศีลเข้าสู่ฤดูที่เหมาะสมต่อการหากินและแพร่ขยายพันธุ์ต่อไป
มาร์แซล-มอริส การ์ป็องตีเย
มาร์แซล-มอริส การ์ป็องตีเย (; 2 มีนาคม ค.ศ. 1895 — 14 กันยายน ค.ศ. 1977) เป็นนายพลฝรั่งเศสซึ่งปฏิบัติหน้าที่ระหว่างสงครามโลกครั้งที่หนึ่ง สงครามโลกครั้งที่สองและสงครามอินโดจีนครั้งที่หนึ่ง
เขาเกิดในปี ค.ศ. 1895 ในมาร์แซย์ เป็นบุตรชายคนแรกของครอบครัว สำเร็จการศึกษาจากวิทยาลัยการทหารแซ็ง-ซีร์ ในปี ค.ศ. 1937 เขาเป็นเสนาธิการของนายทหารผู้บังคับบัญชาในเลแวนต์ ในปี ค.ศ. 1940-41 เขาได้อยู่ภายใต้บังคับบัญชาของฌ็อง เดอ ลัทร์ เดอ ตาซีญี เป็นเสนาธิการของผู้บัญชาการสูงสุดในแอฟริกาเหนือ ที่กองบัญชาการใหญ่ของกองกำลังวิชีฝรั่งเศสในตูนิเซีย ในปี ค.ศ. 1942 เขาได้เข้าร่วมกับกองกำลังฝรั่งเศสเสรีของนายพลชาร์ล เดอ โกล กลายมาเป็นเสนาธิการของกองทัพรบนอกประเทศฝรั่งเศส ในปี ค.ศ. 1943 เขาดำรงตำแหน่งดังกล่าวจนกระทั่ง ค.ศ. 1944 ก่อนที่จะเปลี่ยนไปรับตำแหน่งผู้บัญชาการกองพลโมร็อกโกที่ 2 ซึ่งเขาดำรงตำแหน่งจนถึง ค.ศ. 1945
หลังสงครามโลกครั้งที่สองยุติ เขาได้รับมอบหมายให้รับผิดชอบ 15 ภาคทหารของฝรั่งเศส และได้รับแต่งตั้งเป็นนายทหารผู้บังคับบัญชาของกองกำลังตูนิเซียในปี ค.ศ. 1946 และได้รับเครื่องอิสริยาภรณ์เลฌียงดอเนอร์ชั้นนายทัพในปี ค.ศ. 1947
ในปี ค.ศ. 1949 เขาได้รับแต่งตั้งให้เป็นผู้บัญชาการสูงสุดของกองทัพสหภาพฝรั่งเศสในอินโดจีน แต่ในปี ค.ศ. 1950 เขาได้ถูกแทนที่ด้วยเดอ ลัทร์ เขาจึงเดินทางกลับมายังยุโรปและดำรงตำแหน่งเสนาธิการของนาโตในปี ค.ศ. 1951 ซึ่งรับตำแหน่งจนกระทั่ง ค.ศ. 1952 ในปี ค.ศ. 1956 เขาได้รับแต่งตั้งให้เป็นผู้ตรวจการใหญ่ทหารราบ ก่อนจะปลดเกษียณมาเป็นผู้บัญชาการสูงสุดของนาโตในยุโรปกลาง
ยูคลาโดเซรอส
ยูคลาโดเซรอส ("Eucladoceros") เป็นสกุลของกวางขนาดใหญ่ ชื่อมีความหมายว่า เขาแยกเป็นหลายกิ่ง ค้นพบฟอสซิลที่ตะวันออกกลาง ยุโรป และเอเชีย ยูคลาโดเซรอส มีขนาดใหญ่ถึง 2.5 เมตร(8.2 ฟุต) ความยาวของลำตัวตอนยืนยาว 1.8 เมตร(5.9 ฟุต) ถือว่าเล็กกว่ากวางมูสในปัจจุบันเล็กน้อย มันมีเขาขนาดใหญ่ ซึ่งแตกกิ่งมากมาย รวมกันได้ 12 กิ่ง
กาบัดดี้ในเอเชียนเกมส์ 2010
กาบัดดี้ในเอเชียนเกมส์ 2010 ได้มีการจัดขึ้นใน Nansha Gymnasium เมืองกว่างโจว ประเทศจีน ตั้งแต่วันที่ 22 ถึง 26 พฤศจิกายน พ.ศ. 2553
22 พฤศจิกายน
23 พฤศจิกายน
24 พฤศจิกายน
22 พฤศจิกายน
23 พฤศจิกายน
24 พฤศจิกายน
22 พฤศจิกายน
23 พฤศจิกายน
24 พฤศจิกายน
22 พฤศจิกายน
23 พฤศจิกายน
24 พฤศจิกายน
ไมก์ พอสเนอร์
ไมเคิล พอสเนอร์ () เกิดเมื่อวันที่ 12 กุมภาพันธ์ ค.ศ. 1988 เป็นนักร้อง นักแต่งเพลง โปรดิวเซอร์ ชาวอเมริกัน พอสเนอร์ออกอัลบั้มเปิดตัวที่ชื่อชุด "31 Minutes to Takeoff" เมื่อวันที่ 10 สิงหาคม ค.ศ. 2010 อัลบั้มมีซิงเกิ้ลติดท็อป 10 บนบิลบอร์ดฮอต 100 คือ "Cooler Than Me", เช่นเดียวกับซิงเกิ้ลที่ 2 ที่ชื่อ "Please Don't Go"
กรุณา บัวคำศรี
กรุณา บัวคำศรี เกิดวันที่ 18 เมษายน พ.ศ.2514 ชื่อเล่น นา ปัจจุบันเป็นพิธีกร และผู้ผลิตรายการ The World with Karuna ทาง PPTV HD ช่อง 36
กรุณา จบการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย และปริญญาโทจาก University of Sussex ประเทศอังกฤษ
ชีวิตส่วนตัว กรุณาสมรสกับหนุ่มชาวต่างชาติอเล็กซานเดอร์ คอร์น เมื่อวันที่ 1 พฤศจิกายน พ.ศ. 2557
หมากล้อมในเอเชียนเกมส์ 2010
หมากล้อมในเอเชียนเกมส์ 2010 ได้มีการจัดการแข่งขันขึ้นที่เมืองกว่างโจว สำหรับช่วงแรกที่ Asiad ได้แก่สามประเภทการแข่งขัน ประกอบด้วย ทีมชาย, ทีมหญิง และคู่ผสมโดยจะจัดขึ้นระหว่างวันที่ 20 และ 26 พฤศจิกายน พ.ศ. 2553 ที่สถาบันหมากรุกกว่างโจว
ผู้เข้าร่วมแข่งขันจากจีน, ฮ่องกง, ญี่ปุ่น, เกาหลีใต้, มาเลเซีย, มองโกเลีย, จีนไทเป, ไทย และเวียดนาม ต่างเข้าร่วมทั้งสามรายการ แม้ว่าจะไม่ได้พบกับคู่แข่งทั้งหมดในแต่ละรายการ
กีฬายิงธนูในเอเชียนเกมส์ 2010
กีฬายิงธนูในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 19 ถึง 23 พฤศจิกายน พ.ศ. 2553 สี่รายการแข่งขันจะจัดขึ้นในแบบคู่, ประเภทชาย และประเภทหญิงด้วยคันธนูแบบรีเคิร์ฟ
20 พฤศจิกายน
24 พฤศจิกายน
19 พฤศจิกายน
21 พฤศจิกายน
ปลาค้าวขาว (สกุล)
ปลาค้าวขาว หรือ ปลาเค้าขาว เป็นสกุลปลาน้ำจืดจำพวกหนึ่งในอันดับปลาหนังของวงศ์ปลาเนื้ออ่อน (Siluridae) ใช้ชื่อสกุลเป็นภาษาละตินว่า "Wallago" มีรูปร่างโดยรวมคือ ลำตัวยาว ลำตัวที่อยู่ค่อนไปทางหางมีลักษณะแบนข้างมาก ส่วนหัวมีขนาดใหญ่และแบน ปากกว้าง ภายในมีฟันซี่เล็ก ๆ อยู่ในขากรรไกรทั้ง 2 ข้าง มีหนวด 2 คู่ โดยคู่ที่อยู่มุมปากมีลักษณะเรียวยาว ส่วนคู่ที่ใต้คางจะสั้นและเล็กมาก มีครีบทั้งหมด 7 ครีบ ครีบก้นใหญ่และยาวจรดครีบหาง ขอบปลายหางด้านบนจะใหญ่กว่าด้านล่าง
พบกระจายพันธุ์โดยทั่วไปตั้งแต่อนุทวีปอินเดียจนถึงแหลมมลายู มีอุปนิสัยคือมักอยู่นิ่ง ๆ กับพื้นน้ำ กินอาหารจำพวกปลาขนาดเล็กกว่า และออกหากินในเวลากลางคืน
ปลาค้าวขาวจัดเป็นปลาขนาดใหญ่ที่สุดในวงศ์นี้ ที่พบได้ในทวีปเอเชีย และถือว่าใหญ่เป็นอันดับสองรองจากสกุล "Silurus" ที่พบได้ในทวีปยุโรป โดยมีขนาดโดยเฉลี่ยประมาณ 1 เมตร
ปัจจุบันพบว่ามีปลาทั้งหมด 2 ชนิดในสกุลนี้ ได้แก่
เทศบาลตำบลสูงเนิน
พ.ศ. 2499 จัดตั้งสุขาภิบาลสูงเนิน
พ.ศ. 2542 มีพระราชบัญญัติเปลี่ยนแปลงถานะสุขาภิบาลสูงเนินเป็นเทศบาลตำบลสูงเนิน ประกาศในราชกิจจานุเบกษา เล่มที่ 116 ตอน 9ก วันที่ 24 กุมภาพันธ์ พ.ศ. 2542 โดยมีผลบังคับใช้ตั้งแต่วันที่ 25 พฤษภาคม พ.ศ. 2542
เทศบาลตำบลสูงเนินมีพื้นที่ 12.38 ตารางกิโลเมตร ประกอบด้วย 6 หมู่บ้าน
เทศบาลตำบลสูงเนิน มีจำนวนประชากรทั้งสิ้น 10,165 คน เป็นชาย 4,815 คน หญิง 5,350 คน จำนวน 4,754 ครัวเรือน ความหนาแนของประชากร 820.68 คน/1 ตารางกิโลเมตร
วิทยาลัยเทคนิคหลวงพ่อคูณ ปริสุทฺโธ สถาบันการอาชีวศึกษาภาคตะวันออกเฉียงเหนือ ๕
วิทยาลัยเทคนิคหลวงพ่อคูณ ปริสุทฺโธ เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๕ ตั้งอยู่ในอำเภอด่านขุนทด จังหวัดนครราชสีมา และเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
เมื่อ 19 ตุลาคม พ.ศ. 2536 พระเทพวิทยาคม (หลวงพ่อคูณ ปริสุทฺโธ) เจ้าอาวาสแห่งวัดบ้านไร่ ตำบลกุดพิมาน อำเภอด่านขุนทด จังหวัดนครราชสีมา ได้ดำริที่จะสร้างสถานศึกษาให้เป็นสถานศึกษาที่สามารถผลิตบุคลากรให้มีวิชาชีพเพื่อใช้ประกอบวิชาชีพได้ โดยไม่ต้องให้เยาวชนเดินทางไปศึกษาที่อื่น
ต่อมา นายสำเร็จ วงศ์ศักดา อาจารย์วิทยาลัยเทคนิคนครราชสีมา ได้ให้ข้อมูลเกี่ยวกับสถานศึกษาที่จะจัดสร้างว่า ควรเป็นสถานศึกษาที่จัดการสอนด้านสายอาชีพหรืออาชีวศึกษา จึงจะเหมาะกับท้องถิ่นดังนั้นจึงได้เกิดโครงการจัดตั้ง “วิทยาลัยเทคนิคหลวงพ่อคูณ ปริสุทฺโธ” ขึ้น ซึ่งนายศุภร บุญเนาว์ ผู้อำนวยการวิทยาลัยเทคนิคนครราชสีมา เป็นประธานโครงการนี้ และได้มอบหมายให้นายสำเร็จ วงศ์ศักดา และคณะเป็นผู้ประสานงานดำเนินการ
จนกระทั่งวันที่ 12 พฤษภาคม พ.ศ. 2537 กระทรวงศึกษาธิการได้จัดตั้ง “วิทยาลัยเทคนิคหลวงพ่อคูณ ปริสุทฺโธ” สังกัดกองวิทยาลัยเทคนิค กรมอาชีวศึกษา กระทรวงศึกษาธิการ ขึ้น โดย พระเทพวิทยาคม สนับสนุนการก่อสร้างอาคารเรียน อาคารปฏิบัติการ อาคารหอสมุดอาคารพัสดุกลาง อาคารอำนวยการ บ้านพักครูและนักการภารโรงตลอดจนสาธารณูปโภคอื่น ๆ ซึ่งเมื่อเสร็จสิ้นตามโครงการในปีการศึกษา 2540 ใช้งบประมาณ ไม่น้อยกว่า 400 ล้านบาทเมื่อวันที่ 14 กุมภาพันธ์ พ.ศ. 2544 พระเทพวิทยาคม มอบเงินให้นายสำเร็จ วงศ์ศักดา ผู้อำนวยการวิทยาลัยเทคนิคหลวงพ่อคูณ ปริสุทฺโธ เพื่อพัฒนาวิทยาลัยฯ และตั้งมูลนิธิจำนวน 50 ล้านบาทการนี้จึงได้สร้างอาคารหอสมุดอนุรักษ์พลังงานใช้งบประมาณในการก่อสร้างราคาตามแบบ 32 ล้านบาท ทีมงาน ศ.ดร.สุนทร บุญญาธิการ ออกแบบอาคารอนุรักษ์พลังงาน คุณพจน์ ธนโชติ บริษัทคูซ่า ดีเวลลอปเม้นท์ จำกัด ได้ให้ความอนุเคราะห์ก่อสร้าง รวมเฟอร์นิเจอร์ภายในราคา 24 ล้านบาท
หลักสูตรประกาศนียบัตรวิชาชีพ
หลักสูตรปรกาศนียบีตรวิชาชีพชั้นสูง
หลักสูตรปริญญาตรี
เทคโนโลยีบัณฑิต (ทล.บ.)
โรงเรียนพงษ์ศิริวิทยา
โรงเรียนพงษ์ศิริวิทยา ตั้งอยู่เลขที่ 414 หมู่ 2 ถนนพงษ์ศิริ ตำบลด่านขุนทด อำเภอด่านขุนทด จังหวัดนครราชสีมา เป็นโรงเรียนเอกชนประเภทสามัญศึกษา สังกัดสำนักงานคณะกรรมการส่งเสริมการศึกษาเอกชน สำนักงานปลัดกระทรวงศึกษาธิการ ตั้งอยู่ในเขตพื้นที่การศึกษาประถมศึกษานครราชสีมา เขต 5 จัดตั้งขึ้นโดยนายวินิจ พงษ์ศิริ ตามพระราชบัญญัติโรงเรียนเอกชนตามใบอนุญาตเลขที่ 5/2500 ลงวันที่ 17 พฤษภาคม พ.ศ. 2500 ซึ่งมีวัตถุประสงค์ในการจัดตั้งโรงเรียนเพื่อช่วยเหลือเด็กยากจนที่ไม่สามารถเดินทางไปศึกษาต่อในจังหวัดนครราชสีมาได้ มีเนื้อที่ 6 ไร่ 1 งาน 80 ตารางวา
โซเง็ง คาโต
โซเง็ง คาโต () เคยเป็นที่คาดกันว่าเป็นชาวโตเกียวที่มีอายุมากที่สุดจนกระทั่งเดือนกรกฎาคม ค.ศ. 2010 เมื่อร่างของเขาถูกพบว่าเสียชีวิตมาตั้งแต่ ค.ศ. 1978 รวมอายุได้ 79 ปี และครอบครัวของเขาต่างไม่เคยประกาศการเสียชีวิตของเขาเลยเพื่อพยายามที่จะรักษาสถิติดังกล่าว ครอบครัวของเขาได้บอกปัดความพยายามของเจ้าหน้าที่แขวงที่ต้องการเข้าพบคาโตในการเตรียมการสำหรับวันให้ความเคารพต่อผู้สูงอายุที่จะถูกจัดขึ้นในปีนี้ โดยอ้างสาเหตุต่าง ๆ เช่นว่าเขากำลังอยู่ใน "สภาพผักเรื้อรัง" เพื่อบำเพ็ญเพียรตามพิธีกรรมของโชกูชิมบัตสึ สาเหตุการเสียชีวิตยังไม่ได้รับการตรวจสอบเนื่องจากสภาพร่างกายของคาโต
การค้นพบร่างของคาโตทำให้เกิดการสืบสวนทางอาญาต่อครอบครัวของเขาด้วยข้อหาฉ้อฉล ซึ่งอาจได้รับประโยชน์จากเงินบำนาญ 9.5 ล้านเยนซึ่งจ่ายให้แก่คาโต และนำไปสู่การค้นหาผู้ที่มีอายุตั้งแต่ร้อยปีขึ้นไปคนอื่น ๆ ที่ไม่มีการบันทึกไว้เนื่องจากการจัดเก็บบันทึกที่บกพร่องของเจ้าหน้าที่ การศึกษาที่ตามมาหลังการค้นพบร่างของคาโตพบว่า ตำรวจไม่ทราบเลยว่ามีผู้สูงอายุเกินหนึ่งร้อยปีกว่า 234,354 คนยังมีชีวิตอยู่ การจัดเก็บบันทึกที่บกพร่องได้รับการประณามจากหลายฝ่าย ซึ่งเจ้าหน้าที่ทางการได้ออกมายอมรับ
กูอิงบรา
กูอิงบรา () เป็นเมืองในประเทศโปรตุเกส มีประชากร 137,212 คน มีมหาวิทยาลัยที่มีชื่อเสียง คือ มหาวิทยาลัยกูอิงบรา ซึ่งเป็นมหาวิทยาลัยเก่าแก่ที่สุดแห่งหนึ่งของโลกโดยก่อตั้งในปี ค.ศ. 1290 และอยู่ในกลุ่มกูอิงบรา
โรงเรียนบ้านป่ารังงาม
โรงเรียนบ้านป่ารังงาม เป็นโรงเรียนประถมศึกษาขนาดเล็ก หมู่บ้านในเขตบริการคือ บ้านป่ารังงาม ตำบลห้วยบง อำเภอด่านขุนทด จังหวัดนครราชสีมา ตั้งอยู่จากอำเภอด่านขุนทด 31 กิโลเมตร และห่างจังหวัดนครราชสีมา 100 กิโมตร
โรงเรียนบ้านป่ารังงาม เดิมทีบ้านป่ารังงามที่อยู่ห่างไกลทำให้การที่จะศึกษาจึงดำเนินไปด้วยความยากลำบาก ชาวบ้านป่ารังงามที่ต้องการให้ลูกหลานมีความรู้ จึงร่วมกันก่อตั้งขึ้นโรงเรียนขึ้นจากความร่วมมือร่วมใจของชาวบ้านป่ารังงาม โดยใช้ชื่อว่า "โรงเรียนบ้านป่ารังงาม"
สีประจำโรงเรียนต้นไม้ประจำโรงเรียน
เป็นอาคารตึกคอนกรีต สูง 2 ชั้น ชั้นละ 3 ห้อง ประกอบด้วยห้อง ดังนี้
เป็นอาคารสร้างด้วยไม้ทั้งหลัง มีชั้เดียวโดยยกไต้ถุนสูงประมาณ 1 เมตร มี 3 ห้อง ประกอบด้วยห้อง ดังนี้
เป็นอารคารสร้างด้วยปูน ปัจจุปันทำเป็นห้องครัวและห้องสหกรณ์
เป็นสถานที่จัดกิจกรรมต่างๆ อาทิเช่น วันไหว้ครู วันพ่อ วันแม่ เป็นต้น
เป็นที่ประดิษฐานพระพูทธรูปประจำโรงเรียน
บ้านป่ารังงาม
หมู่บ้านป่ารังงาม เป็นหมู่บ้านในอำเภอด่านขุนทด จังหวัดนครราชสีมา
บ้านป่ารังงาม เป็นหมู่บ้านหมู่ที่ 3 ในเขตตำบลห้วยบง อำเภอด่านขุนทด จังหวัดนครราชสีมา ซึ่งเดิมเมื่อประมาณ 30 กว่าปีที่แล้วเป็นหมู่ที่ 8 บ้านป่ารังงาม ของตำบลหินดาด อำเภอด่านขุนทด ในอดีต บริเวณนี้เป็นป่ารก มีแต่สัตว์ดุร้ายมากมาย ต่อมามีชาวบ้านไทอีสานจากบ้านป่ารังงาม อำเภอจัตุรัส จังหวัดชัยภูมิ เข้ามาตั้งถิ่นฐาน ต่อมามีชาวบ้านทั้งจากอำเภอด่านขุนทด จังหวัดนครราชสีมา อำเภอพลจังหวัดขอนแก่น และพื้นที่อื่นๆเข้ามาอยู่อาศัยจำนวนหลายครอบครัว ต่อมาชาวบ้านจึงคิดตั้งหมู่บ้านขึ้นตามกฎหมาย คำว่า "ป่ารังงาม" มาจากในอดีตบริเวณที่ตั้งหมู่บ้านมีต้นรังขึ้นอยู่มาก เป็นป่าเป็นดงอยู่สวยงาม จึงเรีกว่า "บ้านป่ารังงาม"
ประมาณหกร้อยกว่าคน (109 ครัวเรือน)
ชาวไทย หรือไทยโคราช เป็นกลุ่มประชากรที่มากเป็นอันดับ 2 ของหมู่บ้าน ซึ่งส่วนมากจะอาศัยอยู่ที่คุ้มทางทิศตะวันออกของหมู่บ้าน ส่วนมากอพยพมาจากตัวอำเภอด่านขุนทด อำเภอสีคิ้ว อำเภอสูงเนิน จังหวัดนครราชสีมา
ชาวลาว หรือชาวอีสาน เป็นกลุ่มประชากรที่มากที่สุดในหมู่บ้าน ซึ่งส่วนมากจะอาศัยอยู่ที่คุ้มทางทิศตะวันตกของหมู่บ้าน ชาวอีสานในหมู่บ้านป่ารังงามได้มีการอพยพมาจากหลายแห่ง เช่น อำเภอบัวใหญ่ อำเภอประทาย จังหวัดนครราชสีมา อำเภอพล อำเภอชุมแพ จังหวัดขอนแก่น อำเภอเมืองชัยภูมิ อำเภอจัตุรัส อำเภอเนินสง่า จังหวัดชัยภูมิ
ชาวเขมร มีอยู่เป็นส่วนน้อยในหมู่บ้าน ส่วนใหญ่จะใช้ภษาอีสานหรือภาษาโคราชในการสนทนากับคนทั่วไป และใช้ภาษาเขมรกับคนเขมรเหมือนกัน
เข้าถึงโดยรถยนต์
ส่วนใหญ่การศึกษาระดับมัธยมต้น-ปลาย และปวส.และปริญญาตรี สถนศึกษาที่เยาวชนในหมู่บ้านไปศึกษาต่อ คือ
ประเภทอุตสาหกรรมครัวเรือนสถานศึกษา
วัด
สถานที่ท่องเที่ยวสำคัญ
สถานที่สาธารณะอื่นๆ
แย้กะเทย
แย้กะเทย (; ) เป็นสัตว์เลื้อยคลานจำพวกแย้ชนิดใหม่ของโลก มีความสามารถพิเศษที่สามารถสืบพันธุ์ได้เองโดยไม่ต้องพึ่งตัวผู้
โดยที่จะสืบพันธุ์ด้วยวิธีการโคลนตัวเอง ด้วยการผลิตไข่เอง ซึ่งสัตว์เลื้อยคลานที่จะทำแบบนี้ได้มีเพียงร้อยละ 1 เท่านั้น
และตัวอ่อนที่ฟักจากไข่ของแย้ชนิดนี้ ได้ถ่ายทอดลักษณะทางพันธุกรรมของตัวแม่อย่างครบถ้วน ทำให้มีลักษณะเหมือนกันทุกอย่าง
นักวิทยาศาสตร์ยังไม่สามารถอธิบายได้ว่า เพราะเหตุใดแย้ชนิดนี้มีวิวัฒนาการผิดไปจากธรรมชาติ และยังไม่ทราบเช่นกันว่า แย้ชนิดนี้มีวิวัฒนาการมานานเท่าไร และพ่อของแย้ตัวเมียตัวแรกมาจากไหนและหายไปไหน จึงได้แต่สันนิษฐานว่าแย้กะเทยที่พบอาจจะเป็นพันธุ์ผสมของแย้เพศผู้กับเพศเมียต่างสายกัน ทำให้พวกมันกลายเป็นหมัน และในครั้งหนึ่งสภาพทางภูมิศาสตร์ที่แห้งแล้ง อาจจะทำให้มันเสี่ยงต่อการสูญพันธุ์ จึงต้องดิ้นรนวิวัฒนาการ หาทางสืบเผ่าพันธุ์ตามธรรมชาติด้วยการโคลน แต่สำหรับชาวเวียดนามแล้วรู้จักและรับประทานแย้ชนิดนี้มานานแล้ว โดยพบได้ในเมนูอาหารในร้านอาหารบริเวณที่พบ
โดยถิ่นที่อาศัยของแย้ชนิดใหม่นี้ คือ เขตสงวนธรรมชาติบิ่ญเจิว-เฟื้อกบื๋ว () ในจังหวัดบ่าเสียะ-หวุงเต่าทางภาคใต้ของเวียดนาม ซึ่งเป็นป่าพุ่มไม้เตี้ย ๆ กับดินทรายชายฝั่งทะเล
เจ้าหญิงการอลีน เจ้าหญิงแห่งฮันโนเฟอร์
เจ้าหญิงการอลีน เจ้าหญิงแห่งฮันโนเฟอร์ (, ; 23 มกราคม พ.ศ. 2500) พระนามเดิม เจ้าหญิงการอลีนแห่งโมนาโก () เป็นอดีตรัชทายาทโดยสันนิษฐานแห่งพระราชวงศ์โมนาโก เป็นพระราชธิดาองค์ใหญ่ในเจ้าชายแรนีเยที่ 3 องค์อธิปัตย์แห่งโมนาโก กับเกรซ เคลลี นักแสดงชาวอเมริกันที่มีชื่อเสียง พระองค์มีพระอนุชาและพระขนิษฐา คือ เจ้าชายอาลแบร์ที่ 2 กับเจ้าหญิงสเตฟานีแห่งโมนาโก
วอลเลย์บอลในเอเชียนเกมส์ 2010
วอลเลย์บอลในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 27 พฤศจิกายน พ.ศ. 2553 โดยในการแข่งขันนี้ จะเป็นการแข่งขันของ 18 ทีมชาย และการแข่งขันของ 11 ทีมหญิง โดยมีการจับฉลากแบ่งสายในวันที่ 18 ตุลาคม การแข่งขันทุกนัดจะแข่งขันในกวงไว่ยิมเนเซียม กับสงต้ายิมเนเซียม
การคัดเลือกทีมเข้าแข่งขันจัดขึ้น ณ วันที่ 7 ตุลาคม ค.ศ. 2010 ที่เมืองกว่างโจว
ได้มีการแบ่งทีมที่ผานการคัดเลือกออกเป็น 4 สายได้มีการแบ่งทีมที่ผานการคัดเลือกออกเป็น 2 สาย
ลาฮอร์
ลาฮอร์ (, , ) เป็นเมืองหลวงของแคว้นปัญจาบ ประเทศปากีสถาน และเป็นเมืองหลวงอันดับ 2 ของประเทศ รองจากการาจี ตั้งขนาบด้วยแม่น้ำราวี มีประชากร 6,318,745 คน ทำให้เป็นเมืองใหญ่อันดับ 5 ของภูมิภาคเอเชียใต้ และมีประชากรมากเป็นอันดับที่ 26 ของโลก
โตเกียวไม่มีขา
โตเกียวไม่มีขา เป็นผลงานเขียนของนิ้วกลม เป็นพ็อกเก็ตบุ๊กเชิงท่องเที่ยว ออกในปี พ.ศ. 2547 ซึ่งเป็นหนึ่งในหนังสือในโครงการ "The First Hand" ของสำนักพิมพ์อะบุ๊ก ที่เปิดโอกาสให้นักเขียนหน้าใหม่ก้าวสู่นักเขียนเต็มตัว หนังสือมีเรื่องราวเกี่ยวกับการเดินทางไปโตเกียว ประเทศญี่ปุ่น เป็นเวลา 9 วัน ด้วยงบประมาณที่มีอยู่จำกัดเพียง 12,000 บาท ซึ่งเป็นเรื่องราวจริงที่ถ่ายทอดจากผู้เขียน ไม่ว่าจะไปเที่ยวในสถานที่ที่น่าสนใจ การคุยตีสนิทกับคนแปลกหน้า ด้วยการถ่ายทอดที่ครบถ้วนทั้งความคิดสร้างสรรค์ ปรัชญา และอารมณ์ขัน ในมุมมองโลกในมุมบวก
เขาเดินทางไปญี่ปุ่นกับเพื่อนอีกหนึ่งคน โดยมีการวางแผนการเดินทางกับจำนวนเงินที่จำกัด เขาเตรียมอาหารสำหรับไปกินเองอย่างน้อยวันละ 1 มื้อ ในบางครั้งก็ต้องนอนข้างถนนบ้าง และยังมีการเตรียมตัวในแบบแบ็กแพ็กเกอร์ที่จำเป็น เช่น ทำบัตรนักศึกษาปลอม การหาข้อมูลสำหรับที่พักราคาถูกอย่างไร ฯลฯ
ระเบิดนิวเคลียร์บี 41
ระเบิดนิวเคลียร์ บี 41 () เป็นระเบิดนิวเคลียร์ความร้อน แบบสามสเตจ (Teller–Ulam design) ของฝูงบินทางยุทธศาสตร์ของสหรัฐอเมริกา เข้าประจำการในช่วงทศวรรษ 1960 มีพลังทำลายล้าง 25 เมกะตัน เป็นอาวุธที่มีอำนาจทำลายสูงสุดที่สหรัฐอเมริกาเคยพัฒนาขึ้น
บี 41 มีขนาดความยาว 12 ฟุต 4 นิ้ว (3.76 เมตร) เส้นผ่านศูนย์กลาง 4 ฟุต 4 นิ้ว (1.32 เมตร) น้ำหนัก 10,670 ปอนด์ (4850 กิโลกรัม) ประจำการบนเครื่องบี-52 สตราโตฟอร์เทรส และบี-47 สตราโตเจ็ตตั้งแต่ปี ค.ศ. 1961 จนถึงปี ค.ศ. 1963 จึงถูกแทนที่ด้วยระเบิดนิวเคลียร์บี53 ระเบิดนิวเคลียร์บี41ลูกสุดท้ายปลดประจำการในปี ค.ศ. 1976
บี 41 มีปฏิกิริยานิวเคลียร์แบบฟิชชัน-ฟิวชั่น-ฟิชชัน ซึ่งทำให้เกิดสารกัมมันตรังสีตกค้างเป็นจำนวนมาก จึงถูกจัดเป็น "dirty bomb"
กฎความสัมพันธ์
กฎความสัมพันธ์ () เป็นกระบวนการหนึ่งในการทำ Data Mining ที่ได้รับความนิยมมาก โดยจะใช้ Association Rules ในการหาความสัมพันธ์ของข้อมูลสองชุดหรือมากกว่าสองชุดขึ้นไปภายในกลุ่มข้อมูลที่มีขนาดใหญ่ ในการหากฎความสัมพันธ์นั้นจะมีขั้นตอนวิธีการหาหลายวิธีด้วยกัน แต่ขั้นตอนวิธีที่เป็นที่รู้จักและใช้อย่างแพร่หลายคือ ขั้นตอนวิธี Apriori
ตัวอย่างหนึ่งของ Association Rules ที่ใช้กันก็คือ Market Basket Analysis ที่ใช้ในการหาความสัมพันธ์ของสินค้าที่ลูกค้ามักจะซื้อพร้อมกัน เพื่อใช้ในการจัดรายการส่งเสริมการขาย
กฎความสัมพันธ์ (Association Rule) สามารถเขียนได้ในรูปเซ็ตของ Item ที่เป็นเหตุ ไปสู่เซ็ตของ Item ที่เป็นผล
โดยกำหนดให้
I ={ i , i ,…,i} เป็น set ของ Items
D ={t , t ,…,t} เป็น set ของ Transaction ซึ่งแต่ละ Transaction ใน D จะมีหมายเลข Transaction ID ที่ไม่ซ้ำกันและกำหนดให้ t เป็น subset ของ I
ตัวอย่างเช่น รายการที่ลูกค้าซื้อสินค้าทั้งหมด 5 Transaction ซึ่งมีรายละเอียดดังตาราง
จากนั้น นำข้อมูล Transaction มาสร้าง Co-Occerence Table หรือตารางนับความถี่ของเหตุการณ์ เพื่อหาความสัมพันธ์ว่าเหตุการณ์อะไรเกิดขึ้นคู่กับเหตุการณ์อะไร ดังนี้
"*เป็นการบอกว่ามีการซื้อสินค้านั้นกี่ครั้ง"
จากนั้นจึงทำการสร้างกฎจากความสัมพันธ์ที่เป็นไปได้ โดยใช้ IF condition Then result เช่น
1.If Milk Then Bread
2.If Milk Then Butter เป็นต้น
ซึ่งจำนวนกฎที่เป็นไปได้ทั้งหมด จะคำนวณจากสมการ 2-1 โดย n คือ จำนวนชนิดของ Items ทั้งหมด เช่น จากตารางมีจำนวนสินค้าทั้งหมด 4 ชนิด ดังนั้น จำนวนกฎที่เป็นไปได้ทั้งหมด คือ 2-1 = 15 กฎ
กฎความสัมพันธ์ที่ได้ จะไม่ได้บอกว่าเหตุการณ์ใดเกิดขึ้นก่อนหลัง เพียงแต่บอกว่าเหตุการณ์เหล่านั้น เกิดขึ้นด้วยกันเท่านั้น
1.Support Factor เป็นค่าที่บ่งบอกว่าเหตุการณ์ A กับ B มีความถี่ในการเกิดขึ้นมากน้อยแค่ไหน
A → B : Support Factor =(A U B)
2. Confident Factor เป็นค่าที่บอกว่า เมื่อเกิดเหตุการณ์ B แล้ว มีโอกาสที่จะเกิดเหตุการณ์ A มากน้อยแค่ไหน
A → B : Confident Factor= P(A|B)
วงศ์ปลาลิ้นหมาอเมริกัน
วงศ์ปลาลิ้นหมาอเมริกัน (วงศ์: Achiridae, ) เป็นปลาลิ้นหมาวงศ์หนึ่ง โดยมีความคล้ายคลึงกับปลาลิ้นหมาในวงศ์ Soleidae
มีรูปร่างที่แตกต่างไปจากปลาในอันดับเดียวกันนี้วงศ์อื่น ๆ คือ ดวงตาทั้งสองข้างจะอยู่บนลำตัวซีกขวาและอยู่ชิดกันมาก ตาข้างหนึ่งอยู่ต่ำกว่าปากอย่างเห็นได้ชัด ปากเชิดขึ้น มีฟันเพียงเล็กน้อยหรืออาจไม่มีเลย เกือบทั้งหมดจะมีลำตัวกลมหรือกลมรี บริเวณข้างลำตัวมีขนาดกว้าง มีเส้นข้างลำตัวเหนือบริเวณข้างลำตัวด้านบน ครีบหลังและครีบทวารจะแยกออกจากครีบหาง ครีบอกมีขนาดเล็กหรืออาจจะไม่มีเลย
อาศัยอยู่ในเขตอากาศอบอุ่น เขตน้ำตื้นที่มีพื้นทรายหรือโคลนเลน กินพวกสัตว์น้ำขนาดเล็กต่าง ๆ เป็นอาหาร โดยแพร่กระจายพันธุ์ทั้งในทะเล, น้ำกร่อย และน้ำเค็ม ของชายฝั่งมหาสมุทรแอตแลนติกตั้งแต่ทวีปอเมริกาเหนือไปจนถึงทวีปอเมริกาใต้
มีทั้งหมด 9 สกุล 28 ชนิด บางชนิดมีการเลี้ยงเป็นปลาสวยงาม เช่น" Catathyridium jenynsii"
กีฬายกน้ำหนักในเอเชียนเกมส์ 2010
กีฬายกน้ำหนักในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 21 พฤศจิกายน พ.ศ. 2553
13 พฤศจิกายน – 12:30/16:30
14 พฤศจิกายน – 12:30/16:30
15 พฤศจิกายน – 12:30/16:30
16 พฤศจิกายน – 12:30/16:30
17 พฤศจิกายน – 12:30/16:30
18 พฤศจิกายน – 12:30/16:30
19 พฤศจิกายน – 10:00/14:30
19 พฤศจิกายน – 12:00/19:00
13 พฤศจิกายน – 14:30/19:00
14 พฤศจิกายน – 14:30/19:00
15 พฤศจิกายน – 14:30/19:00
16 พฤศจิกายน – 19:00
17 พฤศจิกายน – 19:00
18 พฤศจิกายน – 19:00
19 พฤศจิกายน – 17:00
ปลาบู่กล้วย
ปลาบู่กล้วย หรือ ปลาบู่จุด () เป็นปลาทะเลชนิดหนึ่ง มีชื่อวิทยาศาสตร์ว่า "Stigmatogobius sadanundio" ในวงศ์ปลาบู่ (Gobiidae)
มีลักษณะลำตัวค่อนข้างกลม หางแบน หัวโต นัยน์ตามีขนาดใหญ่ ลำตัวมีสีน้ำตาลอ่อนอมเหลือง ลำตัวมีจุดแต้มสีดำหรือสีน้ำตาลเข้ม มีลักษณะเด่น คือ มีจุดประสีเข้มขนาดเล็กกระจายอย่างไม่เป็นระเบียบทั่วทั้งลำตัว ครีบหลังยาวแบ่งเป็นสองตอน ตอนหน้าเป็นเส้นยาว ตอนหลังแผ่กางมีจุดประสีดำกระจายทั่วอย่างเป็นระเบียบ ครีบหางใหญ่ปลายมนมีจุดประสีเข้มกระจายทั่ว ครีบท้องมีจุดประ ครีบอกใส
ขนาดเฉลี่ยความยาวประมาณ 6 เซนติเมตร พบกระจายพันธุ์ในชายฝั่งทะเลของมหาสมุทรอินเดีย ตั้งแต่ อินเดีย, ศรีลังกา, พม่า ไปจนถึงอินโดนีเซียและสิงคโปร์ สามารถปรับตัวให้อยู่ในน้ำกร่อยหรือน้ำจืดสนิทได้ มีอุปนิสัยอยู่อยู่รวมกันเป็นฝูงตามชายทะเลหรือชะวากทะเล ในประเทศไทยพบได้ตั้งแต่ชายทะเลฝั่งอ่าวไทยตั้งแต่จังหวัดสมุทรสงคราม เป็นต้นไป
นับเป็นปลาสวยงามชนิดหนึ่งที่นิยมเลี้ยงกันในตู้ปลา โดยเฉพาะกับตู้ที่ปลูกพืชไม้น้ำไว้ โดยปลาจะมีพฤติกรรมนอนนิ่ง ๆ กับพ้น ในบางครั้งจะแผ่ครีบกางออกอวดสีสันสวยงามแต่ทว่าเมื่อเลี้ยงรวมกับปลาชนิดอื่นแล้วจะมีนิสัยดุร้ายมาก จะไล่กัดปลาชนิดอื่นและกินปลาขนาดเล็กกว่าเป็นอาหาร หากเลี้ยงรวมควรเลี้ยงรวมกับปลาบู่กล้วยด้วยกันเอง ซึ่งจากพฤติกรรมดัวกล่าวนี้เองทำให้ได้อีกชื่อเรียกหนึ่งว่า "ปลากัดทะเล"
ระบบสารสนเทศเพื่อผู้บริหารระดับสูง
ระบบสารสนเทศเพื่อผู้บริหารระดับสูง () เป็นประเภทหรือส่วนย่อยจาก ระบบสนับสนุนการตัดสินใจ (Decision Support Systems) มีจุดประสงค์เพื่ออำนวยความสะดวกและสนับสนุนข้อมูลประกอบการตัดสินใจของผู้บริหารระดับสูง โดยเป็นข้อมูลที่มีองค์ประกอบทั้งปัจจัยภายในและปัจจัยภายนอก ที่เกี่ยวข้องกับเป้าหมายทางกลยุทธ์นโยบาย ยุทธวิธี ปัญหาเฉพาะหน้า และการควบคุม
EIS เน้นการแสดงกราฟิกและง่ายต่อการใช้ส่วนติดต่อผู้ใช้ พวกเขามีการรายงานที่แข็งแกร่งและเจาะลึกลงความสามารถในการ โดยทั่วไป EIS เป็น DSS ทั่วทั้งองค์กรที่จะช่วยให้ผู้บริหารระดับบนสุดวิเคราะห์เปรียบเทียบและเน้นแนวโน้มในตัวแปรที่สำคัญเพื่อให้พวกเขาสามารถตรวจสอบประสิทธิภาพการทำงานและระบุโอกาสและปัญหา EIS และข้อมูลเทคโนโลยีคลังสินค้าจะมาบรรจบกันในตลาด
ในปีล่าสุด EIS ระยะได้สูญเสียความนิยมในความโปรดปรานของระบบธุรกิจอัจฉริยะ (พื้นที่ย่อยของการรายงานการวิเคราะห์และแดชบอร์ดดิจิตอล)
มีวัตถุประสงค์ในการพัฒนาโปรแกรมคอมพิวเตอร์ที่จะเน้นข้อมูลสารสนเทศรอบด้านเพื่อตอบสนองความต้องการผู้บริหารระดับสูง ในการตัดสินใจทางธุรกิจ
องค์ประกอบของ EIS จะมี 4ส่วน ได้แก่
ข้อดีข้อเสีย
เซบัสเทียน เฟทเทิล
เซบัสเตียน เฟทเทล () เกิดเมื่อวันที่ 3 กรกฎาคม ค.ศ. 1987 เป็นนักแข่งรถสูตรหนึ่งชาวเยอรมัน ปัจจุบันแข่งให้กับแฟร์รารี เขาเป็นแชมป์โลก 4 สมัย ที่ชนะในฤดูกาลปี ค.ศ. 2010 ปี ค.ศ. 2011 ปี ค.ศ. 2012 ปี และค.ศ. 2013 กับทีมเรดบูล และในปี ค.ศ. 2010 เขาเป็นนักแข่งรถสูตรหนึ่งที่อายุน้อยที่สุดที่ชนะเลิศ ด้วยอายุ 23 ปี 135 วัน
เฟทเทลเกิดที่เมืองเฮพเพนไฮม์ ประเทศเยอรมนี เขาเริ่มแข่งรถในปี ค.ศ. 1995 และมีชื่อเสียงอย่างรวดเร็วในรุ่นเยาวชน ในปี ค.ศ. 2006 เฟทเทลเป็นนักขับทดสอบรถสูตรหนึ่งกับบีเอ็มดับเบิลยูเซาเบอร์ โดยเป็นส่วนหนึ่งของเตอร์กิชกรังด์ปรีซ์ ในปี ค.ศ. 2006 เฟทเทลเป็นนักแข่งรถสูตรหนึ่งที่อายุน้อยที่สุดเป็นอันดับที่ 8 ที่ได้เข้าร่วมแข่งขันรถสูตรหนึ่งเป็นครั้งแรก ที่ยูเอสกรังด์ปรีซ์ ในปี ค.ศ. 2007 ซึ่งเขาจบอันดับที่ 8 ด้วยอายุ 19 ปี 349 วัน เขาเป็นนักแข่งรถสูตรหนึ่งที่อายุน้อยที่สุดที่จับเวลาการแข่งขันได้อันดับที่ 1 ในอิตาเลียนกรังด์ปรีซ์ ในปี ค.ศ. 2008 ด้วยอายุ 21 ปี 72 วัน โดยในอิตาเลียนกรังด์ปรีซ์เดียวกันนั้น เฟทเทลชนะการแข่งขันรถสูตรหนึ่งเป็นครั้งแรกด้วย และเป็นนักแข่งรถสูตรหนึ่งที่อายุน้อยที่สุดที่ชนะการแข่งขันด้วยอายุ 21 ปี 73 วัน
ในปี ค.ศ. 2009 เฟทเทลย้ายไปร่วมกับทีมเรดบูลเรซซิง และได้ที่ 2 รองจากเจนสัน บัตทัน ก่อนที่เขาจะชนะเลิศการแข่งขันรถสูตรหนึ่ง ทำให้เขาเป็นนักแข่งรถที่ชนะเลิศที่อายุน้อยที่สุด ด้วยอายุ 23 ปี 135 วัน ในปี ค.ศ. 2010 และชนะเลิศการแข่งขันรถสูตรหนึ่งอีก 3 ฤดูกาลติดต่อกัน ในปี ค.ศ. 2011 ปี ค.ศ. 2012 และปี ค.ศ. 2013 ก่อนจะย้ายไปร่วมทีมแฟร์รารี ใน ปี ค.ศ. 2015
หมากรุกจีนในเอเชียนเกมส์ 2010
หมากรุกจีนในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 19 พฤศจิกายน พ.ศ. 2553
13–19 พฤศจิกายน
หมากรุกในเอเชียนเกมส์ 2010
หมากรุกในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 26 พฤศจิกายน พ.ศ. 2553
พฤศจิกายน 13–16 – 46 players participated over nine rounds
พฤศจิกายน 18–26 – 17 teams are participating over nine rounds
พฤศจิกายน 13–16 – 38 players participated over nine rounds
พฤศจิกายน 18–26 – 12 teams are participating over nine rounds